αναγνώσεις | άτακτη συνάθροιση σκέψεων\nΤίτλος: Η Περιπέτεια ενός βιβλίου\nσυνωμοσία στο τυπογραφείο\nΗ Περιπέτεια ενός Βιβλίου καταλαμβάνει μια ιδιότυπη θέση στο λογοτεχνικό σύμπαν του Νίκου Καχτίτση. Σε αυτό το έργο, κεντρικό ρόλο δεν κατέχει κάποια ανθρώπινη φιγούρα όπως συμβαίνει με άλλα γραπτά του. Έτσι, παραδείγματος χάριν, σε κείμενά του υπάρχουν ιστορήσεις που τις στοιχειώνει η προσωπικότητα του δαιμόνιου και άθλιου Στοππάκιου Παπένγκους, alter ego του συγγραφέα. Εδώ όμως πρωταγωνιστεί ένα βιβλίο! Πρόκειται για τη νουβέλα με τον τίτλο Ο Εξώστης. Επιπρόσθετα, Η Περιπέτεια δεν είναι το προϊόν μιας καθαρής μυθοπλασίας αλλά η αλήθεια ενός επώδυνου βιώματος, το οποίο όμως περιγράφεται με έναν τέτοιο πυρετικό τρόπο που καταλήγει στο να φαντάζει εξωπραγματικό.\nΈχουμε επομένως ένα βιβλίο που περιστρέφεται γύρω από ένα άλλο βιβλίο. Καταγράφω την υπόθεση. Η νουβέλα Ο Εξώστης βρίσκεται προς έκδοσιν σε ένα τυπογραφείο. Διατρέχει όμως μέγιστους κινδύνους. Μοχθηροί τύποι συνωμοτούν διαρκώς εναντίον της επιδιώκοντας να την τραυματίσουν θανάσιμα. Χρονοτριβούν αδικαιολόγητα καθυστερώντας τις απαιτούμενες διορθώσεις της και τη στοιχειοθεσία, καταστρέφουν την εμφάνισή της αδιαφορώντας εγκληματικά για το ζήτημα της αισθητικής της αρτιότητας, θέτουν συνέχεια και νέες χρηματικές απαιτήσεις κρατώντας την όμηρο και μη αφήνοντάς την να δει το φως της δημοσιότητας. Μοναδικός υπερασπιστής της έχει απομείνει ο ίδιος της ο δημιουργός, ο Νίκος Καχτίτσης. Υπάρχει όμως το δυσεπίλυτο πρόβλημα της απόστασης. Εκείνος βρίσκεται στον Καναδά ενώ το έργο του το κρατάνε δέσμιο και το κακομεταχειρίζονται σε ένα ελληνικό τυπογραφείο. Δεν θα το βάλλει κάτω και θα επιδοθεί σε ένα τιτάνιο αγώνα. Στέλνει επιστολές στην Ελλάδα και αποκαλύπτει τις συνωμοσίες που εξυφαίνονται, ξεσκεπάζει τους εχθρούς του και τις πονηρές τους προθέσεις, κινητοποιεί τους λιγοστούς πραγματικούς του φίλους και καταβάλλει συνέχεια και νέα χρηματικά ποσά ώστε να απελευθερώσει τον Εξώστη και να τον οδηγήσει ακέραιο στο αναγνωστικό κοινό.\nΗ παραπάνω ιστορία περιγράφει με σχολαστικότητα την τραυματική εμπειρία και τα οξυμμένα νεύρα του Καχτίτση καθώς προσπαθούσε να εκδώσει τη νουβέλα του σε ένα κατά τα άλλα φημισμένο για τις ποιοτικές του εκδόσεις τυπογραφείο της Θεσσαλονίκης. Λάτρης ο ίδιος της τυπογραφικής τέχνης διέθετε ξεκάθαρη άποψη για τη μορφή που θα έπρεπε να είχαν τα τυπωμένα του κείμενα και δεν έκανε υποχωρήσεις από το καλλιτεχνικό του όραμα. Είναι χαρακτηριστική η επιμονή του στο να συμπεριλαμβάνονται στα έντυπά του περίτεχνα χαρακτικά, διακοσμητικά και αρχιγράμματα. Αργότερα, με σκοπό να έχει ο ίδιος τον ολοκληρωτικό έλεγχο της συγγραφικής του παραγωγής θα αγοράσει μια τυπογραφική μηχανή και θα την εγκαταστήσει στο σπίτι του στο Μόντρεαλ. Θα δημιουργήσει την Anthelion Press και εκεί θα εκδώσει μεταξύ άλλων και το σημαντικότατο μυθιστόρημά του, τον Ήρωα της Γάνδης.\nΗ Περιπέτεια πάντως προσφέρει στον αναγνώστη μια διπλή απόλαυση. Αρχικά είναι η καθηλωτική πλοκή. Μία νουβέλα απειλείται συστηματικά, κακοποιείται και ενδέχεται και να σκοτωθεί. Ο συγγραφέας προσπαθεί να αποτρέψει το έγκλημα από πολύ μακριά με τα φτωχότατά του όπλα: με μία σειρά επιστολών (άλλοτε οργισμένων, άλλοτε απελπισμένων και άλλοτε γεμάτων αγωνία) και καταβάλλοντας υπέρογκα λύτρα. Έπειτα, υπάρχει η αριστοτεχνική δημιουργία ενός ακραίου ψυχολογικού κλίματος, που βρίσκεται στο όριο της παράκρουσης. Κοινό μοτίβο εξάλλου σε ό,τι έγραψε ο Καχτίτσης. Ένας κόσμος που έχει βουτήξει μέσα στο άγχος και τις υποψίες και βρίσκεται ένα λεπτό πριν την ολοκληρωτική κατάρρευση. Στήνονται δολοπλοκίες και αιωρούνται θανάσιμα υπονοούμενα. Η αγωνία, η μυστικοπάθεια και μια ακαθόριστη αίσθηση ενοχής κυριαρχούν. Οι πάντες αλληλοϋποβλέπονται και μετέρχονται υπόγεια μέσα ώστε ο ένας να βλάψει τον άλλο. Τίποτα δεν είναι σίγουρο και ξεκάθαρο αλλά μία ομίχλη ρευστότητας και αβεβαιότητας τρυπώνει ύπουλα σε κάθε λέξη. Προσφυώς ο Γιώργος Δανιήλ είχε αποκαλέσει τον Καχτίτση λεπιδοπτερολόγο των αγωνιωδών ψυχικών καταστάσεων.\nΤέλος, η φροντισμένη επανέκδοση της Περιπέτειας από τη Στιγμή σε επιμέλεια Επαμεινώνδα Γονατά (που διατίθεται μέχρι και σήμερα στα βιβλιοπωλεία) σαφέστατα και θα ικανοποιούσε τα αυστηρά εκδοτικά κριτήρια του Καχτίτση. Παράλληλα, αναμένουμε το επόμενο διάστημα την έκδοση των απάντων του πελοποννήσιου συγγραφέα από τις εκδόσεις Κίχλη.\nJean-Philippe Toussaint, La Salle de Bain, Paris (Les Éditions de Minuit) 2006\nελληνική έκδοση: Ζαν-Φιλιπ Τουσσαίν, To Λουτρό, μτφρ. Λήδα Παλλαντίου, Αθήνα (Εστία) 1986\nη ζωή μέσα από το λουτρό\nΤο Λουτρό του Ζαν-Φιλίπ Τουσσαίν ξεκινάει με μία παράδοξη και κωμική σκηνή. Η ζωή του εικοσιενιάχρονου πρωταγωνιστή είναι γεμάτη άγχος και αβεβαιότητα. Δεν την αντέχει άλλο. Αποφασίζει λοιπόν να αποτραβηχτεί στην μπανιέρα του. Μεταφέρει εκεί μέχρι και τη βιβλιοθήκη του. Πλέον θα διαβιώνει αποκλειστικά και μόνο σε αυτό το μέρος του διαμερίσματός του. Το μπάνιο μετατρέπεται σε ένα είδος ασφαλούς καταφυγίου για τον απεγνωσμένο ήρωα, ο οποίος νομίζει πως έτσι επιτυγχάνει το διττό του στόχο: ξεφεύγει από τις δυσβάσταχτες υποχρεώσεις που τον πνίγουν και ήρεμος πλέον αναστοχάζεται την ως τώρα πορεία του.\nΟ γαλλόφωνος συγγραφέας, μετά το εναρκτήριο εύρημά του, πιάνει να μας ξετυλίγει το νήμα της «περιπέτειας» του νεαρού του πρωταγωνιστή· η επεισοδιακή συμβίωση με την κοπέλα του, οι χωρισμοί και οι επανασυνδέσεις τους, οι σκόρπιες σκέψεις του, το ταξίδι στη Βενετία, οι εντυπώσεις από διάφορες περιπλανήσεις, ένας αγώνας τένις. Εν ολίγοις παρακολουθούμε μια ροή μικρών στιγμών και φευγαλέων στοχασμών. Εδώ έγκειται και η σημασία της λογοτεχνίας του Τουσσαίν. Αποτυπώνει τις μικρολεπτομέρειες και φωτογραφίζει το φαινομενικά ασήμαντο. Φωτίζει επομένως το τετριμμένο, αυτό που βρίσκεται στην επιφάνεια μιας ρουτίνας και τις περισσότερες φορές περνάει απαρατήρητο. Καταδεικνύει ότι εκεί βρίσκεται μια δύναμη που μπορεί να συγκινεί και να αφυπνίζει, που διαθέτει και ουσία και αλήθεια. Παράλληλα καταξιώνει και αισθητικά την περιφρονημένη καθημερινότητα.\nΑλλά και η δομή του έργου χρήζει ιδιαίτερου σχολιασμού. Εξάλλου, δεν είναι τυχαία η αναφορά, που συναντάμε στο Λουτρό, στον πρωτοπόρο καλλιτέχνη Μοντριάν. Ο Ολλανδός ζωγράφος γοήτευε με κύριο μέσο του την γεωμετρική οργάνωση του καμβά: μέσα από τη χάραξη οριζόντιων και κάθετων γραμμών και τη δημιουργία κατ’ αυτόν τον τρόπο μικρών διακριτών χώρων. Έτσι και ο Τουσσαίν χωρίζει το κείμενό του σε μικρά και αριθμημένα αποσπάσματα, υποσκάπτοντας την τυπική γραμμική αφήγηση. Το αποτέλεσμα μοιάζει εξωτερικά και με φιλοσοφικά fragmenta (όπως των Σκέψεων του Πασκάλ). Μόνο που εδώ έχουμε να κάνουμε με μια ζώσα φιλοσοφία που προχωράει σε μια ανήσυχη καταγραφή του γίγνεσθαι.\nΈπειτα είναι η ελκυστική τεχνική της κυκλικότητας. Αρχή και το τέλος στο κείμενο συμπίπτουν. Για να υποστηριχθεί μάλιστα αυτή η επιλογή, ο συγγραφέας προχωράει σε μια ιδιαίτερη ερμηνεία του πυθαγορείου θεωρήματος που αποτελεί και το μότο του έργου του· τα πάντα πρέπει να ξεκινάνε και να καταλήγουν στην πλευρά (πλευρά-υποτείνουσα-πλευρά). Αυτό στο βιβλίο μεταφράζεται στο ότι η ροή της διήγησης πρέπει να πηγάζει από το λουτρό και να ολοκληρώνεται και πάλι σε αυτό. Τέλος, οι σύντομες φράσεις που χρησιμοποιούνται προσδίδουν στην αφήγηση έναν κοφτό και γρήγορο ρυθμό.\nΤο έργο αυτό είναι το πρώτο του βέλγου Τουσσαίν. Εκδόθηκε το 1985 από τις εμβληματικές Εκδόσεις του Μεσονυκτίου (Les Éditions de Minuit), αφού όμως πρώτα είχε απορριφθεί από τους άλλους εκδοτικούς οίκους στους οποίους υποβλήθηκε. Στο επίμετρο της γαλλικής έκδοσης υπάρχει η συγκινητική μαρτυρία του συγγραφέα για την ανέλπιστα θετική απάντηση των Éditions de Minuit στο να εκδώσουν το χειρόγραφό του και για τη συνάντηση του με τον Ζερόμ Λεντόν, ψυχή του εκδοτικού οίκου (Τη μέρα που συνάντησα τον Ζερόμ Λεντόν). Εκείνη την περίοδο πάντως (δεκαετία του ’80) ήταν ακόμη ισχυρή η φωνή του λογοτεχνικού ρεύματος του νέου μυθιστορήματος. Βέβαια σιγά σιγά μια νέα γενιά γάλλων πεζογράφων έβγαινε στο προσκήνιο: Jean Echenoz, Jean-Philippe Toussaint, Eric Chevillard. Θα ονομαστούν «μινιμαλιστές» από το απλό, λιτό έως και ελλειπτικό τους ύφος. Το Λουτρό εκδόθηκε στη χώρα μας σε μετάφραση Λήδας Παλλαντίου το 1986 από την Εστία.\nμετάφραση David McDuff\nPenguin Books (London) 2011\nΒρισκόμαστε στη Ρωσία του 1905. Η Πετρούπολη βρίσκεται υπό επαναστατικό αναβρασμό. Απεργίες, εξεγέρσεις και εκρήξεις συγκλονίζουν την πόλη. Το μυθιστόρημα του Αντρέι Μπέλυ (magnum opus του ρωσικού λογοτεχνικού μοντερνισμού) σκιαγραφεί με δεξιοτεχνία αυτήν την ταραχώδη περίοδο. Στα οχτώ του κεφάλαια ξετυλίγεται το κρίσιμο εικοσιτετράωρο πριν από μία βίαιη επίθεση. Μία ωρολογιακή βόμβα πρόκειται να πυροδοτηθεί με στόχο τη ζωή ενός κρατικού αξιωματούχου. Παρακολουθούμε την προπαρασκευή της τρομοκρατικής ενέργειας. Ειδικότερα συναντάμε τους χαρακτήρες του έργου να διατρέχουν κάθε πιθανό και απίθανο σημείο της τσαρικής πρωτεύουσας και είτε να συνωμοτούν, να κατασκοπεύουν, να εξαπατούν είτε να πέφτουν θύματα του καλά οργανωμένου και υποχθόνιου βομβιστικού σχεδίου. Πάντως όλοι βρίσκονται σε μια τέτοια ψυχολογική ένταση που συχνά φτάνουν στο σημείο να έχουν παραισθήσεις και να βλέπουν οράματα.\nΗ τσαρική μητρόπολη δεσπόζει σε όλο το βιβλίο και μας παρουσιάζεται μέσα από κάθε δυνατή οπτική γωνία. Στον πρόλογο κιόλας, ο ρώσος λογοτέχνης περιεργάζεται το χάρτη και την αντικρίζει «με τη μορφή δύο κύκλων, ο ένας μέσα στον άλλο και στο επίκεντρο μία τελεία». Μετά είναι τα μνημεία της πόλης που είναι τοποθετημένα σε μεγάλο ύψος και εποπτεύουν από εκεί την καθημερινή αστική ζωή (η Καρυάτιδα και ο Χάλκινος Καβαλάρης). Σωστή πανοπτική επιτήρηση που δεν της ξεφεύγει η παραμικρή ύποπτη κίνηση! Άλλοτε πάλι, αλλάζοντας επίπεδο θέασης, ο συγγραφέας μας βάζει να περπατάμε μαζί με το πλήθος στη λεωφόρο Νιέφσκι, να μπαίνουμε μέσα σε ύποπτα στέκια, να περνάμε πάνω από τις γέφυρες του ποταμού Νέβα, να μένουμε στο εσωτερικό στενόχωρων διαμερισμάτων ή σε πολυτελείς επαύλεις.\nΗ ιστόρηση του Αντρέι Μπέλυ μας συστήνει αρχικά μια εξουσία με όλα της τα εμβλήματα απαστράπτοντα. Πολυτελείς εορτασμοί, κοσμικές δεξιώσεις, στρατιωτικές παρελάσεις. Παράλληλα όμως διαχέεται και η ανησυχία. Είναι η ομίχλη που εξαπλώνεται, οι σκιές που γλιστράνε μέσα στα στενά και οι εξαθλιωμένοι υπήκοοι της ρωσικής αυτοκρατορίας. Τότε σταδιακά εμφανίζονται και οι αμφισβητίες πρωτοπόροι με τα ετερόκλητά τους πιστεύω: μαρξιστές, καντιανοί, νιτσεϊστές, αλλά και οι οπαδοί ενός ιδιότυπου σλαβικού μυστικισμού. Η επερχόμενη σύγκρουση θα συμπυκνωθεί στα πρόσωπα των δύο κύριων ηρώων. Ο υψηλόβαθμος στην κρατική ιεραρχία Απόλλων Απολλόνοβιτς και ο εξεγερμένος γιος του Νικολάι.\nΗ ιδέα επομένως που συνέχει όλο το έργο είναι η ανηλεής αντιπαράθεση του παλιού, που αν και βρίσκεται σε αποδρομή ανθίσταται, με το ορμητικό καινούργιο. Αυτή η διαμάχη λαμβάνει χώρα σε πολλαπλά επίπεδα. Πρώτα πρώτα είναι η νέα γενιά, που με τις ανατρεπτικές πολιτικές της απόψεις έρχεται σε ρήξη με τους γερασμένους οπαδούς της καθεστηκυίας τάξης. Ακολουθεί η ίδια η Πετρούπολη, η οποία με τα πολυώροφα κτήρια, τη ρυμοτομία και τα τεχνολογικά επιτεύγματα σηματοδοτεί μία νίκη πάνω στον παραδοσιακό τρόπο ζωής. Αλλά και οι τέχνες δεν μένουν πίσω στη συντελούμενη κοσμογονία. Το κίνημα του μοντερνισμού υποσκάπτει τους καθιερωμένους τύπους πνευματικής δημιουργίας και επιχειρεί αδιανόητους μέχρι χτες πειραματισμούς. Έτσι ένα μέρος της ρωσικής αβανγκάρντ των γραμμάτων διακηρύττει προκλητικά: «Πούσκιν, Ντοστογιέφσκι, Τολστόι έξω από το ατμόπλοιο της εποχής μας!» (Το Ατμόπλοιο του Μοντερνισμού, Πάολο Νόρι).\nΟ Μπέλυ μάλιστα προχωράει κατά τη συγγραφή του μυθιστορήματος (1914-1916) σε πολλά καλλιτεχνικά τολμήματα και αρκετές φορές πρωτοπορεί. Αναφέρω κάποια ενδεικτικά στοιχεία. Η ιστορία διασπάται σε μικρά κομμάτια. Η γραμμική αφήγηση εγκαταλείπεται. Τα γεγονότα περιγράφονται ξανά και ξανά. Κάθε φορά όμως μέσα από τα μάτια ενός άλλου προσώπου. Προωθείται έτσι ένας τρόπος «κυβιστικής» οπτικής των συμβάντων. Έπειτα, δεν υπάρχει τίποτα το σταθερό και το σαφές. Το άυλο μετατρέπεται σε ένυλο και τανάπαλιν. Κατ’ αυτόν τον τρόπο τα αισθήματα με ένα μαγικό τρόπο γίνονται ζώσα ύλη που κινείται και μιλάει. Από την άλλη διαβάζουμε για κτήρια και λεωφόρους που μετατρέπονται έξαφνα σε γεωμετρικά σχήματα, σε κύβους και σε ευθείες. Αλλά και οι ήρωες αλλάζουν συνέχεια πρόσωπα. Ο καντιανός επαναστάτης Νικολάι γίνεται το μυστηριώδες κόκκινο ντόμινο που στοιχειώνει τις γέφυρες της Πετρούπολης, ο αναρχικός Ντούντκιν συγχωνεύεται προς στιγμήν με το μεγαλειώδες άγαλμα του Μεγάλου Πέτρου, το Χάλκινο Καβαλάρη. Ό,τι θεωρούμε δεδομένο αποδιοργανώνεται και στη θέση του προβάλλει μια άλλη πραγματικότητα.\nΠρος αυτήν την κατεύθυνση συμβάλλουν και τα παιγνίδια με τις λέξεις και τους ήχους. Προτάσεις που χαίνουν ανολοκλήρωτες, απειλητικές συλλαβές, φωνήεντα που εκφέρονται με τέτοιον τρόπο που τρομάζουν όποιον τα ακούει, ο αέρας που βρυχάται, αναπάντεχες λέξεις. Αναδύεται λοιπόν ένα υπερλογικό στοιχείο που έχει τη δύναμη να μας υποβάλλει έντονα συναισθήματα. Τις ιδιαίτερές του απόψεις πάντως περί της γλώσσας ο Μπέλυ θα τις αναπτύξει εκτενέστερα το 1922 σε ένα ποίημά του που θα το ονομάσει Γλωσσολαλιά.\nΤο κείμενο της Πετρούπολης πρωτοεκδόθηκε στη Ρωσία το 1916. Μετά όμως από την επίσημη υιοθέτηση του ρεύματος του σοσιαλιστικού ρεαλισμού θα παύσει να επανεκδίδεται. Θα επανακυκλοφορήσει μόλις το 1978 (Petersburg: Novel and City, 1900-1921, Olga Matich). Στη χώρα μας μέχρι σήμερα δεν έχει μεταφραστεί.\nΣτο Να μου γράφεις, έστω και βαδίζοντας αναδεικνύεται πρώτα πρώτα μία πολύ δυνατή φιλία. Ο Παπαδίτσας εξομολογείται χωρίς δισταγμό στο Γονατά τις αγωνίες, τους φόβους αλλά και τις χαρές που αντλεί από το συγγραφικό του έργο. Επιπρόσθετα, του στέλνει προσχέδια των ποιημάτων του και ζητάει τη γνώμη και τις παρατηρήσεις του.


Δύσκολος ο χειμώνας - Συναγερμός για την γρίπη «Αρμαγεδδών» και την ιλαρά στην Ελλάδα - 24ωρο\nΔύσκολος ο χειμώνας – Συναγερμός για την γρίπη «Αρμαγεδδών» και την ιλαρά στην Ελλάδα\n6 Οκτωβρίου 2017 18:02\nΙδιαίτερα δύσκολος θα είναι ο χειμώνας λόγω της επιδημίας ιλαράς που βρίσκεται σε εξέλιξη, αλλά και εξαιτίας της επέλασης της γρίπης «Αρμαγεδδών» – όπως έχει ονομαστεί από τους επιστήμονες – που σαρώνει στην κυριολεξία το νότιο ημισφαίριο με 2,5 φορές περισσότερα κρούσματα σε σχέση με πέρυσι.\nΜόνο στην Αυστραλία καταγράφηκαν επισήμως 172.000 κρούσματα και 72 θανάτους. Το στέλεχος της γρίπης που φαίνεται να επικρατεί και φέτος είναι το στέλεχος Α (Η3Ν2), με τους ηλικιωμένους (80 ετών και άνω) και τα παιδιά ηλικίας 5-9 ετών να αποτελούν τις ομάδες-στόχο της εποχικής γρίπης.\nΤην ίδια στιγμή στην Ευρώπη η επιδημία ιλαράς μετρά πάνω από 14.000 κρούσματα λόγω του πλημμελούς εμβολιασμού. Στην Ελλάδα, τα κρούσματα ιλαράς που έχουν δηλωθεί είναι μέχρι σήμερα 200. Από τον Παγκόσμιο Οργανισμό Υγείας συνιστάται η θωράκιση του πληθυσμού – με αντιγριπικό εμβόλιο – καθώς η μόνη προστασία είναι ο έγκαιρος εμβολιασμός.\nΤα άτομα ηλικίας άνω των 60 ετών.\nΟι πάσχοντες από χρόνια νοσήματα του αναπνευστικού και του καρδιοαγγειακού συστήματος, από Νευρομυικά νοσήματα.\nΟι πάσχοντες από μεταβολικά νοσήματα, συμπεριλαμβανομένου και του σακχαρώδη διαβήτη, από νεφρική ανεπάρκεια και από αιμοσφαιρινοπάθειες.\nΟι ανοσοκατασταλμένοι ασθενείς συμπεριλαμβανομένων αυτών που εχουν κάνει μεταμόσχευση οργάνων και των πασχόντων από το Σύνδρομο Επίκτητης Ανοσολογικής Ανεπάρκειας.\nΈγκυες γυναίκες ανεξαρτήτου ηλικίας κύησης, Λεχωίδες, Θηλάζουσες.\nΠαιδιά που παίρνουν ασπιρίνη μακροχρόνια.\nΟι κλειστοί (προσωπικό και εσωτερικοί σπουδαστές γυμνασίων – λυκείων, στρατιωτικών και αστυνομικών σχολών η σχολών, τρόφιμοι και προσωπικό ιδρυμάτων κ.α). Στρατεύσιμοι στα κέντρα κατάταξης και ειδικά όσοι κατατάσσονται κατά τους χειμερινούς μήνες (Οκτώβριο-Μάρτιο).\nΕπαγγελματίες όπως πτηνοτρόφοι, χοιροτρόφοι, κτηνίατροι, εκτροφείς, σφαγείς και γενικά άτομα που έρχονται σε συστηματική επαφή με πουλερικά.\nΆτομα με Δείκτη Μάζας Σώματος (ΒΜΙ) μεγαλύτερης των 40kg/m2 .\nΠροηγούμενο άρθροΚαταλονία: Εκλογές για νέα περιφερειακή κυβέρνηση ζητά ο Ραχόι – Η πρώτη "συγγνώμη" για την ωμή βία\nΕπόμενο άρθροΜε μικρή άνοδο έκλεισε το Χρηματιστήριο\nΠέτσας: Πράξη νομοθετικού περιεχομένου για κοροναϊό\nΣτην πόρτα της Ελλάδας ο Κορονοϊός\n24 Φεβρουαρίου 2020 15:49\n24 Φεβρουαρίου 2020 14:09


Λούτρινος Φετιχισμός | Greek BDSM Community\nΣυζήτηση στο φόρουμ 'BDSM Art and Literature' που ξεκίνησε από το μέλος SM_Art_Lady, στις 30 Μαρτίου 2006.\n"...Και λοιπόν, η γούνα δεν είναι επίσης ένα διεγερτικό;\nΣ' αυτό το τελευταίο σημείο η Λόλα δεν είχε άδικο.\nΕκείνη τη στιγμή, τυλιγμένη στο βαρύ κι απαλό παλτό της, έμοιαζε μ' ένα υπέροχο αγρίμι. Χωρίς τη θέληση μου, το χέρι μου περιπλανήθηκε πάνω στη γούνα της και νόμισα πως χαϊδεύω το τρίχωμα μιας όμορφης τίγρης."\nLeopold Von Sacher-Masoch, Λόλα.\nΗ εμμονή ξεκινάει από παλιά. Οι άνθρωποι υποσυνείδητα αναζητούν ανθρωπομορφικά χαρακτηριστικά στα ζώα ή ακόμη και στα αντικείμενα. Και όταν λέμε ανθρωπομορφικά, αυτό μπορεί να αφορά συνολικά ανθρώπινες οντότητες ή και τμήματα σώματος.\nΑυτή η αναζήτηση συχνά κατέληξε στη φετιχιστική εμμονή. Ο άνθρωπος (ο άνδρας) φαίνεται ότι νοιώθει μια τόσο ακατανίκητη έλξη να δει και να πιάσει κομμάτια ανθρώπινου σώματος σε μορφή άψυχων αντικειμένων που οδήγησε τόσο στη δημιουργία μιας τεράστιας βιομηχανίας καταναλωτικών προϊόντων (άκακων γκάτζετ αλλά και ερωτικών φετίχ) όσο και στον αποσυντονισμό της συνολικής εικαστικής δημιουργίας του εικοστού αιώνα.\nΤο (αντρικό) καπέλο που φωτογραφίζει ο Man Ray το 1933 σχηματίζει τυχαία το σχήμα του γυναικείου φύλου. Τα καπέλα θα εξελιχτούν σε κατ' εξοχήν αντικείμενο-μεταφορά του σεξουαλικού πόθου. Εξάλλου είναι μαλακά, μάλλινα, γεμάτα εσοχές και τσαλακώματα. Φυσικά αυτές οι μεταφορές δεν θα περιοριστούν στα καπέλα.\nΕκτός από την Αφροδίτη με τις Γούνες του Masoch με τις γούνινες εμμονές, μέσα στο σουρεαλιστικό ιδίωμα θα υπάρξει η Αφροδίτη της Μήλου γεμάτη συρτάρια του Salvador Dali, οι σύνθετες κούκλες του Hans Bellmer ή το Etant Donnes του Marcel Duchamp, οριακό σχόλιο πάνω στην ηδονοβλεψία και τον φετιχισμό.\nΣ' αυτό το πλαίσιο η Merrett Oppenheim θα πλάσει το απόλυτο φετιχιστικό εικαστικό αντικείμενο περιβάλλοντας ένα απλό σερβίτσιο τσαγιού με γούνα.\nΗ κοιλότητα, η υφή και το ζωώδες ένστικτο που ανακαλεί η γούνα μετατρέπουν ένα καθημερινό αντικείμενο σε σκοτεινό εισβολέα της μικροαστικότητας και του καθωσπρεπισμού.\nO Georges Bataille θα αναπτύξει μια έντονη εμμονή με τις φωτογραφίες του Boiffard που απεικονίζουν το μεγάλο δάχτυλο ενός (αντρικού) ποδιού.\nΗ Σωτηρία Ορφανού αποτυπώνει τμήματα γυναικείου σώματος, εστιάζοντας έτσι σ' αυτά, την ερωτογόνα συμπεριφορά τους και τη μετατροπή τους σε φετιχιστικά αντικείμενα.\nΤα εκμαγεία των αφαλών υπενθυμίζουν το πως αυτό ακριβώς το τμήμα της γυναίκας γνωρίζει στις μέρες μας εκ νέου καταξίωση, αποκαλύπτεται, στολίζεται με σκουλαρίκια για να κλέψει την προσοχή. Κάτω από τον χειρισμό της Ορφανού, ο αφαλός -εκμαγείο εκτίθεται σε σειρές και ποσότητες ανάλογες με τα καταναλωτικά αντικείμενα.\nΜε άλλα λόγια θυμίζει μια βιτρίνα γεμάτη με ίδια παπούτσια, ποτά, παιχνίδια. Με αυτό τον τρόπο ο θεατής μετατρέπει το αντικείμενο σε φετίχ και αναπτύσσει μια εθιστική σύνδεση μαζί του. Κατά τον Freud το φετίχ αναπτύσσεται γύρω από ένα σημείο όρασης μέσα από το οποίο το παιδί κοιτάζει αλλά αρνείται αυτό που βλέπει και πέφτει σε μια τελετουργία άρνησης ότι η μητέρα του δεν είναι "ευνουχισμένη".\nΟ ίδιος έγραφε ότι όταν το φετίχ ζωντανεύει, κάποια διαδικασία διακόπηκε απότομα. Αυτό που ήταν πιθανότατα η τελευταία εντύπωση που έμεινε πριν από την τραυματική εμπειρία, διατηρείται ως φετίχ. Είναι και η τελευταία στιγμή κατά την οποία η γυναίκα μπορούσε ακόμη να ειδωθεί ως φαλλική.\nΗ Ορφανού δουλεύει με παραβάν στα οποία είναι αποτυπωμένα μεγάλα (γυναικεία) χέρια. Το παραβάν οικείο σύμβολο μιας θηλυκότητας, τόσο ως στοιχείο σεμνότητας και πουριτανισμού (κρύψιμο) όσο και προκλητικής σεξουαλικότητας (για τον ίδιο επίσης λόγο) εδώ επικαλύπτεται και από τον εικαστικό φετιχισμό του αντικειμένου.\nΚατά τον Baudrillard, το φετίχ είναι μια κατασκευή, ένα καλλιτεχνικό αντικείμενο, ένα έργο επιφαινομένων και σημείων. Αρχικά η χρήση του ήταν εθνολογική, για να περιγράψει λατρείες "πρωτογόνων" λαών, ήδη όμως από τις αρχές του 19ου αιώνα, ο όρος είχε διευρυνθεί έτσι ώστε να χωρέσει κάθε τι το οποίο λατρευόταν παράλογα.\nΜετά ήρθε ο Karl Marx για να μιλήσει για έναν "καταναλωτικό φετιχισμό". Σύμφωνα μ' αυτόν, οι εργάτες παράγουν αντικείμενα τους προσδίδουν μια "μυστική" αξία, η οποία δίνει στο κάθε προϊόν την ποιότητα ενός "κοινωνικού ιερογλυφικού" το οποίο πρέπει να αποκωδικοποιηθεί.\n Ο Alfred Binet ήταν αυτός που πρωτοχρησιμοποίησε τον όρο όπως περίπου τον εννοούμε σήμερα και τελικά πήρε την οριστική του μορφή όταν ο Richard Von Kraft-Ebing τον όρισε ως τη "σύνδεση του πόθου με την ιδέα κάποιων τμημάτων του Γυναικείου Ατόμου ή με κάποια στοιχεία της Γυναικείας Περιβολής."\nΗ Ορφανού κατασκευάζει ένα πλήρες σετ αξεσουάρ με βάση τμήματα του γυναικείου σώματος με επικάλυψη ροζ/δερματί λούτρινη γούνα, σαν αυτή των παιδικών αρκούδων ή του Ροζ πάνθηρα.\nΚορσές, παπούτσια, τσάντες.\nΈνα μεγάλο τμήμα της τελευταίας δουλειάς της Σωτηρίας Ορφανού επικεντρώνει στις τσάντες, ένα από τα κατεξοχήν γυναικεία αξεσουάρ-φετίχ με σταθερή σημασία, χρόνια τώρα.\nΣ' αυτά καταγράφει διάφορα τμήματα του γυναικείου σώματος, μετατρέποντας σε (σκοτεινά) αντικείμενα του πόθου που μπορούν να λειτουργήσουν σε δύο παράλληλα επίπεδα: σε αυτό του αντικειμένου, καλλιτεχνικού ή καταναλωτικού και σε αυτό του πόθου.\nΣε αυτό το πλαίσιο ξεχωρίζει η τσάντα-γυναικεία λεκάνη, καλυμμένη με λεοπαραδαλέ γούνα. Εδώ επικεντρώνει στην κατεξοχήν ερωτογόνα γυναικεία περιοχή, μια περιοχή διπλής όψης μάλιστα.\nΗ απαλή γούνα επιτείνει το αίσθημα, εμπλουτίζοντας το με το επιτηδευμένα "πρόστυχο" λεοπαραδαλέ. Δεν γνωρίζω αν θα επιτρέπεται η αφή στον εκθεσιακό χώρο της γκαλερί 7 όμως εδώ η επιθυμία του θεατή πιθανόν να ξεπεράσει το σύνηθες.\nΈνα σχόλιο, τελικά, πάνω στο περίφημο φλυτζάνι της Oppenheim, το έργο αυτό της Ορφανού θα μπορούσε πολύ άνετα να διεκδικήσει την ιδιότητα τόσο του φετιχιστικού εικαστικού έργου, όσο και του εικαστικού φετίχ.\nΩς έργο τέχνης φέρει την παράδοση της ψυχανάλυσης και του Σουρεαλισμού, όμως λειτουργεί άψογα στα πλαίσια των σύγχρονων εικαστικών, ενός JeffKoons-ικού ειρωνικού ιδιώματος ή ακόμη και της (λεγόμενης) Νέας Βρετανικής Τέχνης. Θα μπορούσε να είναι έργο σταθμός ή και αντικείμενο-Παράβαση, όπως το εννούσε ο Bataille. Ο χρόνος θα το δείξει...\n Rosalind E. Krauss, The Optical Unconscious, Zone Books, 1993, σ. 165.\n Jean Baudrillard, For A Critique of the Political Economy of the Sign, Telos Press, 1981, σ. 91.\n Karl Marx, The Kapital, αγγλική έκδοση, Modern Library, 1906, σ. 85.\n Valerie Steele, Fetish: Fashion, Sex and Power, Oxford University Press, 1996, σ. 11.\n Richard Von Kraft-Ebing, Psychopathia Sexualis, Physicians and Surgeons, 1934, σ. 218.\nSM_Art_Lady, 30 Μαρτίου 2006\nΜε χαρά μου βλέπω κείμενο του πρώην καθηγητή μου σε αυτό το forum\nAααχ, πόσο γέλιο ρίξαμε το 2002, διαπληκτιζόμενοι με τους παρευρισκόμενους στην παρουσίαση της ερευνητικής μου (σχετική με το Shibari) για το Τι είναι τέχνη? Τι είναι πορνογραφία? κλπ\nSeirios_79, 30 Μαρτίου 2006\nόντως και εγώ τον είχα δάσκαλο\nκαι διατηρούσα κάποιες καλές σχέσεις μαζί του κρίμα που άφησε την αρχιτεκτονική σχολή της πάτρας για αυτή του μετσοβείου...\nblindfold, 30 Μαρτίου 2006\nΜετσοβειο..οπως λεμε προβειο??????????


Κοπέλα ήθελε να αυτοκτονήσει και το έγραψε στο διαδίκτυο - Press24.gr\nHome Unlabelled Κοπέλα ήθελε να αυτοκτονήσει και το έγραψε στο διαδίκτυο\nΚοπέλα ήθελε να αυτοκτονήσει και το έγραψε στο διαδίκτυο\n10/13/2014 04:10:00 μ.μ. 0\nΆλλη μία περίπτωση πρόθεσης αυτοκτονίας απετράπη το βράδυ της Κυριακής, από τη Διεύθυνση Δίωξης Ηλεκτρονικού Εγκλήματος...\nΕιδικότερα, ύστερα από καταγγελία εντοπίστηκε άτομο, το οποίο είχε εκδηλώσει την πρόθεσή του να αυτοκτονήσει, μέσω ανάρτησης σε ιστοσελίδα κοινωνικής δικτύωσης.\nΑπό την περαιτέρω διαδικτυακή και αστυνομική έρευνα, ταυτοποιήθηκαν τα ηλεκτρονικά ίχνη του ατόμου αυτού, τα οποία εντοπίστηκαν στην Λευκωσία της Κύπρου.\nΜετά από επικοινωνία και συνεργασία με τις αρμόδιες αστυνομικές Αρχές της Κύπρου, διαπιστώθηκε ότι πρόκειται για Κύπρια υπήκοο, της οποίας διασφαλίστηκε η σωματική ακεραιότητα και της παρασχέθηκε η απαιτούμενη ψυχολογική υποστήριξη.\nΣημειώνεται ότι, από το 2006 ως σήμερα έχουν αποτραπεί συνολικά 1.059 περιπτώσεις πρόθεσης αυτοκτονίας μέσω διαδικτύου.\n► Φεβρουαρίου (3175)


Petrosdiver.blogspot.com: Μαΐου 2008\nΤο βαθύ κράτος των κομμάτων...\n...νέμεται τον κρατικό κορβανά!\nΟ ΠΕΤΡΟΣ ΤΑΤΟΥΛΗΣ ξεσπαθώνει και μιλά για όλους και για όλα!\nΛίγες ώρες μετά τη νέα "εμπρηστική" παρέμβασή του για τη διαφθορά, μέσω του blog του, με τη συνέντευξη που ακολουθεί ο Πέτρος Τατούλης ταράζει και πάλι τα νερά. Λέει χωρίς περιστροφές ότι "η κατάσταση είναι αδιέξοδη", προτείνει ευθέως συνεργασίες για τα μεγάλα θέματα όπως το ασφαλιστικό και το εκαπιδευτικό, εξηγεί γιατί στηρίζει την κυβέρνηση στη Βουλή και καταγγέλει τα δημοσιογραφικά παπαγαλάκια που -στερούμενα "πολιτικού πολιτισμού"- στρέφονται εναντίον του. Μιλά για τους δημοσιογράφους που έγιναν σκυλάκια της εξουσίας και τονίζει ότι η κρίση εμπιστοσύνης αφορά πλέον και τα μέσα ενημέρωσης. Καταγγέλοντας το βαθύ κράτος των κομμάτων για το ρόλο του, επισημαίνει ότι προέχει η επανίδρυση των ίδιων των κομμάτων καθώς οι σημερινές διαθέτουν νοοτροπία περασμένων αιώνων που αποτελεί το εμπόδιο στην πρόοδο και την ανάπτυξη. Δεν κρύβει την απογοήτευσή του για την εξέλιξη της μάχης με τους "νταβατζήδες" και τονίζει ότι η διαφθορά έχει προχωρήσει και στα κατώτερα κλιμάκια του δημόσιου τουμέα. Διαφωνεί κάθετα με την επιβολή νέας νομοθεσίας στην blogoσφαιρα και εξηγεί γιατί τα blogs ως σύγχρονη "Αγορά του Δημου" συμβάλουν στην αφύπνιση των πολιτών.\nΠέτρος Τατούλης εφ' όλης της ύλης...\nΝα νιώσει ο πολίτης ένα ψήγμα\nεμπιστοσύνης προς τους κυβερνώντες...\nΕΡ: Πρώτα «αντάρτης», τώρα blogger; «Αντάρτικο» από το διαδίκτυο; Ενδιαφέρον θα είχε…\nΑΠ:Φαντάζομαι πως ναι, ιδιαίτερα για μερικούς θα είχε πολύ ενδιαφέρον! Και μιλώντας τώρα σοβαρά… Για μένα η μπλογκόσφαιρα είναι βήμα δημοσίου διαλόγου και προβληματισμού. Αυτός είναι ο στόχος μου και αυτός είναι ο στόχος όλων των παρεμβάσεων που κάνω και στη Βουλή και στο κόμμα που ανήκω και γενικά στις δημόσιες τοποθετήσεις μου…\nΕΡ: Ναι, αλλά το θέμα πάει και παραπέρα...\nΑΠ: Το ξέρω πως γίνομαι δυσάρεστος σε κάποιους και το λάθος που κάνουν είναι να στοχοποιούν εμένα προσωπικά και να παραβλέπουν την ουσία των δηλώσεών μου… Δεν χρειάζεται να πω ότι από κάτι τέτοιες εμμονές έχουν προκύψει και τα περί «αντάρτη». Αυτός ήταν και ο λόγος που δεν ανάρτησα μόνιμα και μία αγαπημένη μου φράση του Μαχάτμα Γκάντι «Δεν μπορώ να έχω κανένα σεβασμό ή συγκατάβαση για μια κυβέρνηση που πηγαίνει από λάθος σε λάθος, με σκοπό να διατηρείται στην αρχή» θέλοντας να καταστήσω σαφές ότι απεχθάνομαι τις εμμονές και δη τις εμμονές με την παραμονή στην εξουσία ανεξαρτήτου κόστους.\nΉμουν όμως σίγουρος ότι θα παρέβλεπαν πλήρως την ουσία και θα ξεκινούσε πάλι η γνωστή συζήτηση περί αντάρτη, περί διαγραφής… οι γνωστές ιστορίες από τα γνωστά και μη εξαιρετέα δημοσιογραφικά παπαγαλάκια… Δεν θέλησα να τους κάνω τη χάρη διότι αυτή η ιστορία με έχει κουράσει πραγματικά. Έχουμε σοβαρά προβλήματα να επιλύσουμε και αυτό ακριβώς είναι το δικό μου μέλημα. Να γίνει τουλάχιστον μία αρχή και να νιώσει ο Έλληνας πολίτης ένα ψήγμα εμπιστοσύνης προς τους κυβερνώντες αυτόν τον τόπο. Και επιμένω τόσο πολύ γιατί είμαι σίγουρος ότι ο κεντροδεξιός προοδευτικός χώρος μπορεί να δώσει τις λύσεις. Κι εννοείται βέβαια ότι γι’αυτό θα συνεχίσω να αγωνίζομαι με γνώμονα τα φιλελεύθερα πιστεύω μου και αυτό θα το διαπιστώσετε και από τις παρεμβάσεις μου και μέσα από το blog μου.\nΗ κατάσταση είναι αδιέξοδη, δεν έχει\nσημασία το δεξιά ή αριστερά...\nΕΡ: Γράψατε ήδη ότι θα δέχεστε και την πιο σκληρή κριτική και λέτε ότι επιδίωξή σας είναι «ο Δημόσιος Διάλογος». Με ποιο σκοπό; Αρκετοί ήδη σας επικρίνουν ότι ενώ διαπιστώνετε κι εσείς την παρακμή του πολιτικού συστήματος, ως «151ος της ΝΔ» γίνεστε συνυπεύθυνος αυτής της παρακμής...\nΑΠ: Να ξεκαθαρίσουμε λίγο τα πράγματα. Όντως το έγραψα και το εννοώ ότι θα δέχομαι και την πιο σκληρή κριτική. Όπως επίσης κυριολεκτώ όταν λέω ότι η βασική μου επιδίωξη είναι ο δημόσιος διάλογος. Μα δεν καταλαβαίνετε ότι αυτό είναι που λείπει από το πολιτικό μας σύστημα; Η σκληρή και γόνιμη κριτική και ο πραγματικός διάλογος. Μόνο έτσι θα κάνουμε ένα βήμα μπροστά. Μακάρι τα πράγματα να ήταν απλούστερα σε επίπεδο άσπρου – μαύρου. Καλώς ή κακώς δεν είναι έτσι. Τα αδιέξοδα που σήμερα αντιμετωπίζουμε είναι απότοκος της στείρας λογικής περί άσπρου-μαύρου… ΠΑΣΟΚ ή ΝΔ… φιλελευθερισμός ή αριστερά…Δεν μπορούμε να καταλάβουμε ότι η κατάσταση είναι πολύ πιο σύνθετη και ως εκ τούτου απαιτεί διάλογο, σύνθεση απόψεων, συνέργιες, συνεννοήσεις;\nΕΡ: Υπάρχουν όντως τέτοια περιθώρια και σε ποια θέματα;\nΑΠ: Πώς είναι δυνατόν να εφαρμοσθεί για παράδειγμα μεταρρύθμιση στο ασφαλιστικό ή στο εκπαιδευτικό σύστημα όταν ο καθένας εμμένει δογματικά στις απόψεις του και δεν δέχεται καν να ακούσει μία αντίθετη λογική; Αυτό συμβαίνει διότι λείπει ο ουσιαστικός διάλογος σε πρώτη φάση και σε δεύτερη φάση φοβούμαι ότι λείπει ο κοινός μακροπρόθεσμος στόχος. Διότι εάν όλοι πραγματικά ενδιαφέρονταν για ένα βιώσιμο ασφαλιστικό σύστημα και για μία ουσιαστική εκπαιδευτική μεταρρύθμιση αντί να οδηγούσαν τη χώρα σε παραλυσία θα προέβαιναν σε ουσιαστικές αντιπροτάσεις και θα ήταν πρόθυμοι και σε παραχωρήσεις για την επίτευξη του στόχου. Δυστυχώς σε αυτή τη χώρα όλοι νομίζουν ότι έχουν δίκιο και όλοι είναι αυθεντίες. Ας αφήσουμε τους άλλους να το κρίνουν αυτό. Προς το παρόν νομίζω πως πρέπει τουλάχιστον να συμφωνήσουμε ότι η κατάσταση είναι αδιέξοδη και αντί να αναλωνόμαστε για το εάν θα πάμε δεξιά, κεντρώα ή αριστερά, ας πορευθούμε απλά ορθολογικά.\nΤα "παπαγαλάκια" στρέφονται\nΕΡ: Ξαναρωτώ, για τις βολές που δέχεστε ότι παρ' όλα όσα λέτε συνεχίζετε να στηρίζετε την κυβέρνηση...\nΑΠ: Όσον αφορά αυτό, επαναλαμβάνω για άλλη μία φορά ότι στόχος δικός μου είναι η επίλυση των προβλημάτων του Έλληνα πολίτη και η υλοποίηση των μεταρρυθμίσεων. Δεν θα αρνηθώ ότι ο δρόμος είναι ακόμα πολύ μακρύς και δεν κακολογώ τους πολίτες που αγανακτούν γιατί περίμεναν σαφώς περισσότερα. Σε καμία περίπτωση όμως δεν θεωρώ ότι οδηγώντας τη χώρα σε αδιέξοδο, θα πετύχουμε κάτι. Το έχω πει επανειλημμένως: εγώ δεν πρόκειται να δημιουργήσω πρόβλημα στην κυβέρνηση. Ας σταματήσουν πλέον αυτές οι ιστορίες. Η κυβέρνηση δεν έχει τίποτα να φοβηθεί από μένα και όλα αυτά τα παπαγαλάκια και οι καλοθελητές που βάλλουν εναντίον μου και επηρεάζουν με τον τρόπο τους τον Έλληνα πολίτη, ας μάθουν πρώτα να διαβάζουν και να κρίνουν κι έπειτα να εκφράζουν τις απόψεις τους. Αλλά και αυτό ακόμα προϋποθέτει ένα επίπεδο πολιτικού πολιτισμού, το οποίο για τους συγκεκριμένους μάλλον αποτελεί είδος πολυτελείας …\nΕΡ: Θα βγαίνουν ειδήσεις από το tatoulis.blogspot.com;\nΑΠ: Το πολιτικό μου ιστολόγιο είναι χώρος διαλόγου και προβληματισμού. Εάν ήθελα να βγάζω ειδήσεις θα εξέδιδα μία εφημερίδα ή θα άνοιγα ραδιοφωνικό σταθμό… Δεν κάνω ρεπορτάζ, πολιτικός είμαι και με ενδιαφέρει η γνώμη του κόσμου για τις απόψεις μου και για όσα συμβαίνουν σήμερα στην κοινωνία..\nσκυλάκια της εξουσίας!\nΕΡ: Υπάρχουν στεγανά – και τι είδους – στην ενημέρωση από τα παραδοσιακά μέσα ενημέρωσης: εφημερίδες, κανάλια κλπ;\nΑΠ: Κάποιους μήνες πριν όταν η χώρα ταλανιζόταν από την περίφημη «Ζαχοπουλειάδα», η οποία είχε παρεισφρήσει και στους κόλπους της δημοσιογραφίας, είχα πει ότι δυστυχώς οι δημοσιογράφοι κατάντησαν … «από μαντρόσκυλα της Δημοκρατίας σε σκυλάκια της εξουσίας»… πολλοί είχαν αντιδράσει αλλά έρχεται η πραγματικότητα να επιβεβαιώσει τα λεγόμενά μου. Όλοι συμφωνούν ότι βιώνουμε δύσκολους καιρούς. Τα πάντα τίθενται σε αμφισβήτηση. Θεσμοί, κανόνες, πρόσωπα, αρχές … τα πάντα. Αυτή όμως είναι η πραγματική διάσταση του πολιτικού ζητήματος. Και για να γίνω πιο σαφής το όλο θέμα σχετίζεται με τον πυρήνα της λειτουργίας του δημοκρατικού πολιτεύματος. Επιτρέψτε μου όμως να κάνω και την εξής διαπίστωση. Σε αυτή τη δυσάρεστη πραγματικότητα εκτός από στελέχη της εξουσίας συμμετέχουν και στελέχη των ΜΜΕ. Έχουν και αυτοί τεράστια ευθύνη για την εξέλιξη αυτής της κατάστασης, για την εδραίωση των «στεγανών» όπως κι εσείς αναφέρετε.\nΕΡ: Και τι πρέπει να γίνει;\nΑΠ: Πρέπει και ο χώρος των ΜΜΕ να επαναπροσδιορίσει το ρόλο του… Δημοσιογράφοι σε κανάλια, σύμβουλοι υπουργών και δημοσιών οργανισμών… όλα αυτά με συγχωρείτε αλλά είναι ασύμβατα. Η κρίση που διαπιστώνεται δεν αφορά μόνο τον πολιτικό κόσμο. Μέρος του προβλήματος είναι ακριβώς και τα μέσα ενημέρωσης. Και η απαξιωτική συμπεριφορά των πολιτών αφορά φυσικά και τους δημοσιογράφους…\nΠρωταγωνιστές του μέλλοντος\nΕΡ: Τα blogs καλύπτουν κενά στην ενημέρωση; Ποιο είναι το μέλλον τους;\nΑΠ: Δεν θεωρώ ότι τα blogs καλύπτουν κενά με την στενή έννοια του όρου. Θα έλεγα απλά ότι μέσα από αυτά υπάρχει η δυνατότητα να φαίνονται όλες οι αποχρώσεις μίας είδησης, ενός γεγονότος πέρα από τον κίνδυνο της διαμόρφωσης ή της «στεγανοποίησης» από τα εκάστοτε κέντρα εξουσίας. Για αυτόν ακριβώς το λόγο και επειδή εκπορεύονται από τους απλούς πολίτες που ενδιαφέρονται για την αλήθεια και την αντικειμενικότητα χωρίς επικοινωνισμούς και ανάλογες τακτικές, θεωρώ ότι τα blogs ανήκουν σίγουρα στους πρωταγωνιστές του μέλλοντος.\nΕΡ: Πιο ελεύθερος είναι ο διάλογος στο εσωτερικό των σημερινών κομμάτων ή στην blogoσφαιρα;\nΑΠ: Δεν τίθεται ζήτημα σύγκρισης. Σε ένα άρθρο μου παλαιότερα με τίτλο «Οι μεταρρυθμίσεις και το βαθύ κράτος» καθρέφτιζα ακριβώς αυτό το πρόβλημα. Ότι δυστυχώς τα σύγχρονα κόμματα λειτουργούν με παρωχημένες και φοβικές συνθήκες ξεπερασμένων εποχών, όπου κυριαρχούσε η κομματική πατρωνία και ο πέλεκυς της στρατιωτικής πειθαρχίας. Οι εποχές έχουν αλλάξει, οι προκλήσεις της τεχνολογίας είναι τεράστιες, το διαδίκτυο, οι τηλεπικοινωνίες, η blogoσφαιρα σαφώς.. πρόκειται για εντελώς νέα δεδομένα που χαρακτηρίζουν τη σύγχρονη κοινωνία. Δυστυχώς όμως τα κόμματα στην Ελλάδα εξακολουθούν να λειτουργούν με την νοοτροπία άλλων εποχών. Διαφορετικά πως είναι δυνατόν να γίνεται σήμερα συζήτηση για κομματική πειθαρχία και πιστοποιητικά κομματικής νομιμοφροσύνης; Και πως είναι δυνατόν με τέτοια νοοτροπία να έχουμε την ψευδαίσθηση ότι μπορούμε να υλοποιήσουμε μεταρρυθμίσεις;\nΠροέχει η επανίδρυση\nτων ίδιων των κομμάτων!\nΕΡ: Ναι, αλλά αυτήν την νοοτροπία την αναπαράγουν τα ίδια τα κόμματα...\nΑΠ: Γι’ αυτό το λόγο έχω πει πολλές φορές ότι πριν από την επανίδρυση του κράτους, προέχει η επανίδρυση των ίδιων των κομμάτων. Πρώτα εμείς οι ίδιοι πρέπει να αλλάξουμε αποβάλλοντας το συντηρητισμό, το συγκεντρωτισμό, την εσωστρέφεια και κόβοντας τα πλοκάμια του βαθύ κράτους που λειτουργεί ως δύναμη αναχαίτισης σε όποια προσπάθεια μεταρρύθμισης. Αν θέλουμε να επαναφέρουμε τη Δημοκρατία στην καθημερινότητα του πολίτη πρέπει εμείς οι πολιτικοί να απαρνηθούμε την παλαιοκομματική μας εξουσία. Να πάψουμε να λειτουργούμε στη λογική της παρέας. Μία λογική που θέτει εκτός όλες εκείνες τις υγιείς δυνάμεις που αντιτάσσονται στην στρεβλή άσκηση εξουσίας του συστήματος. Τις δυνάμεις που με άλλα λόγια «χαλάνε την πιάτσα».\nΣε αυτό ακριβώς το σημείο είναι χρήσιμος ο ρόλος της blogοσφαιρας, εκεί που κυριαρχεί η απόλυτη ελευθερία σκέψης και έκφρασης και κυρίως γιατί ο χώρος αυτός συμβαδίζει με τους ρυθμούς της σύγχρονης εποχής σε άμεση διασύνδεση και με τον υπόλοιπο κόσμο. Αισιοδοξώ ότι θα μας βοηθήσει να βγούμε από το «καβούκι» μας, από το μικρόκοσμό μας και θα μας απαλλάξει από τις εμμονές και τις φοβίες μας.\nΚαταστροφή θα ήταν για\nτην blogοσφαιρα οι νόμοι!...\nΑΠ: Αλίμονο!! Αυτό θα ήταν η καταστροφή της. Είμαι κάθετα αντίθετος σε αυτό. Να θεσπίσουμε νόμους γιατί; Για να την περιορίσουμε ή για να την προστατεύσουμε; Προφανώς δεν έχουμε καταλάβει ότι η blogοσφαιρα δεν είναι δυνατόν να περιορισθεί και δεν έχει ανάγκη καμίας προστασίας. Άλλωστε, η λογοκρισία είναι αδύνατη αν σκεφτεί κανείς ότι το διαδίκτυο φτιάχτηκε για να αντέξει έναν πυρηνικό πόλεμο. Η λογοκρισία στο Internet λειτουργεί περίπου σαν πυρηνική επίθεση, οπότε κάθε απόπειρα λογοκρισίας είναι εξ αρχής καταδικασμένη. Σε αυτό το σημείο όμως να ξεκαθαρίσω κάτι: αναφέρομαι αποκλειστικά στην ελευθερία γνώμης και έκφρασης και όχι για τυχόν ηλεκτρονικά εγκλήματα (όπως απάτες, πορνογραφία, εμπόριο οργάνων). Αυτά ανήκουν σε εντελώς διαφορετική κατηγορία και τα καταδικάζω ευθέως και είμαι υπέρ της θέσπισης νόμων για την αποτελεσματικότερη αντιμετώπισή τους...\nΑΠ: ...Στην Ελλάδα, όπως και σε όλον τον κόσμο, οι bloggers είναι άτομα με κοινωνική συνείδηση, με έντονο το αίσθημα του ρόλου τους ως πολίτες, με χιούμορ και άποψη. Οπότε για εμένα προσωπικά είναι από τα πλέον ενεργά και πολύτιμα κομμάτια της ελληνικής κοινωνίας. Σε καμία περίπτωση δεν πρέπει με αυστηρότερους νόμους και με γενικότερες αστυνομικές επιχειρήσεις να περιορίσουμε την ελευθερία άποψης και γνώμης σε αυτό το εκ φύσεως ελεύθερο κατασκεύασμα.\nΚαι να πω και κάτι ακόμα. Το νομικό πλαίσιο που ισχύει στην Ελλάδα δεν είναι καθόλου επιεικές. Ως εκ τούτου δεν υπάρχει καμία ανάγκη για αυστηρότερο πλαίσιο. Το ηλεκτρονικό απόρρητο είναι δυνατόν να αρθεί στις περιπτώσεις που υπάρχει ΑΠΛΩΣ μήνυση για κακούργημα. Δεν χρειάζεται να έχει στοιχειοθετηθεί το έγκλημα. Αυτό είναι ήδη αρκετά αυστηρό. Το ίδιο ισχύει βέβαια και στις άλλες ευρωπαϊκές χώρες σε αντίθεση φυσικά με την Αμερική, που είναι μια κοινωνία πολύ πιο ανοικτή στη διαφορετικότητα. Άσχετα αν εμείς αυτό-κολακευόμαστε ως οι στυλοβάτες, θεμελιωτές της δημοκρατίας και της ελευθερίας του λόγου.\nΜόνο για τα "μικρά ψάρια" ισχύουν\nοι νόμοι περί Τύπου...\nΕΡ: Σήμερα, είμαστε όντως στυλοβάτες;\nΑΠ: Εν πάσει περιπτώσει, η ιστορία αυτή θέτει επί τάπητος κάποια σοβαρά ζητήματα. Το πρώτο είναι οι νόμοι-νάρκες που απειλούν την ελευθερία της έκφρασης. Στη δημοκρατική Ελλάδα παραμένει εν ισχύ ο νόμος που προβλέπει ότι τα αδικήματα του Τύπου εμπίπτουν στην αυτόφωρη διαδικασία! Ο νόμος αυτός βέβαια δεν εφαρμόζεται ποτέ για τους ισχυρούς εκδότες και δημοσιογράφους. Ισχύει, όμως, επιλεκτικά για τα «μικρά ψάρια». Όπως, εξάλλου, γίνεται με όλους τους νόμους περί Τύπου.\nΠερασμένων αιώνων η νοοτροπία\nτων σημερινών εξουσιών!\nΕΡ: Γιατί οι εξουσίες φοβούνται την ελευθερία της έκφρασης σε μια εποχή που δεν μπορούν να τεθούν εξ αντικειμένου φραγμοί;\nΑΠ: Σας ανέφερα ήδη ότι οι εξουσίες στην Ελλάδα συμπεριφέρονται με νοοτροπία περασμένων αιώνων. Συν τοις άλλοις και σύμφωνα με το πολιτικό σκηνικό που επικράτησε στη μεταπολίτευση στρεβλώθηκε περαιτέρω αυτή η νοοτροπία. Τα δύο μεγάλα κόμματα είχαν ένα και μοναδικό στόχο και γι’ αυτό κατόρθωσαν να παραμείνουν ενωμένα: τη διατήρηση της εξουσίας και την κατάκτηση του επάθλου- κράτους. Αυτή η εμμονή δεν αφήνει κανένα περιθώριο για αλλαγή νοοτροπίας και πολύ περισσότερο για πρόοδο και για ανάπτυξη. Αφ’ης στιγμής κάποιοι βολεύονταν και αυτοί οι κάποιοι ασκούσαν και την εξουσία, ποιος ο λόγος να αλλάξουν, να θέσουν υποδομές για τη χώρα, θεμέλια για το μέλλον των νεώτερων γενιών; Ποιος ο λόγος να εκμεταλλευτούν θετικά τη βοήθεια των ευρωπαϊκών κονδυλίων; Αφού ήταν πιο εύκολο να τα μοιράσουν σε επιδόματα και χρηματοδοτήσεις. Δεν είχαν όμως φανταστεί ότι ο κρατικός κορβανάς συρρικνώνεται και ότι έπρεπε να περιορίσουν τις «κακές συνήθειες»... Αυτές λοιπόν τις κακές συνήθειες φοβάται σήμερα το βαθύ κράτος των κομμάτων και αισθάνεται απειλή από την οποιουδήποτε είδους ελευθερία, πόσο μάλλον την ελευθερία σκέψης και έκφρασης που προκαλεί κλυδωνισμούς στο σαθρό οικοδόμημά του…και φυσικά τότε επιστρατεύονται τα γνωστά – άγνωστα παπαγαλάκια και αρχίζουν τον πόλεμο επί προσωπικού.\nΔεν είναι θετικά τα σημάδια από\nτη μάχη με τους νταβατζήδες...\nΕΡ: Τι απέγινε, αλήθεια, η μάχη με τους «νταβατζήδες» (και) της ενημέρωσης που διακήρυσσε η ΝΔ; Σαν να … ξεχάστηκε!\nΑΠ: Το σίγουρο είναι ότι τα σημάδια δεν είναι θετικά. Δεν θα έλεγα ότι ξεχάστηκε αλλά σαφώς οι πολίτες περίμεναν να δουν πιο συγκροτημένες δράσεις και αποτελέσματα. Δεν σας κρύβω ότι με ανησυχεί προσωπικά αυτό το φαινόμενο διότι αποστρέφομαι κάθε απόπειρα πατρωνίας και κάθε είδος συναλλαγής με συγκεκριμένα οφέλη λίγων και εκλεκτών. Αυτή την αγωνία άλλωστε θέλησα να μοιραστώ και στην Κεντρική Επιτροπή του κόμματός μου άσχετα από τις όποιες αντιδράσεις επακολούθησαν. Νομίζω πως αρκετοί κατάλαβαν και συμμερίζονται αυτή την αγωνία. Διότι αποδεικνύεται περίτρανα ότι δυστυχώς η διαφθορά δεν έχει να κάνει μόνο με κάποιους «νταβατζήδες»...\nΑΠ: ... Έχει παρεισφρήσει ακόμα και στα κατώτερα κλιμάκια του δημοσίου τομέα. Είναι πλέον θέμα νοοτροπίας και αυτό δυσχεραίνει το έργο μας ακόμα περισσότερο. Γι’αυτό λοιπόν απαιτείται λιγότερο κράτος, λιγότερος κρατικός κορβανάς ώστε να μειωθούν οι εστίες διαφθοράς. Αυτό πρέπει να το βάλουμε καλά στο μυαλό μας. Σε διαφορετική περίπτωση δεν είμαστε σε θέση να μιλάμε για καμία πρόοδο και ανάπτυξη, ούτε για σύγκλιση με τις υπόλοιπες ευρωπαϊκές χώρες διότι απλά δεν είμαστε σε θέση να υποστηρίξουμε αυτή την πραγματικότητα. Τουλάχιστον όχι ακόμα.\nμε τα blogs...\nΑΠ: Όπως σας είπα και πιο πριν η σημερινή εποχή αποτελείται από νέα δεδομένα. Τα chat rooms και η blogοσφαιρα αποτελούν τη σύγχρονη «Αγορά του Δήμου». Όταν το περιοδικό Time επέλεξε στα τέλη του 2006 σαν πρόσωπο της χρονιάς εσένα (you), τον ανώνυμο πολίτη, ανέδειξε αυτή ακριβώς τη νέα κοινωνική πραγματικότητα, η οποία οφείλεται ακριβώς στη σύγχρονη τεχνολογία. Αυτά τα νέα μέσα δίνουν τη δυνατότητα στον πολίτη να δικτυωθεί, να πληροφορήσει και να πληροφορηθεί. Έχουν ανοιχτεί δρόμοι και γέφυρες συνεργασίας ασύλληπτοι στο παρελθόν. Με αυτό λοιπόν το δεδομένο είναι πλέον σαφές ότι ενεργοποιείται ξανά η κοινωνία των πολιτών βρίσκοντας τον τρόπο να συμμετάσχει στα κοινά και στην πολιτική ζωή. Αυτό από μόνο του είναι πολύ σημαντικό. Δεν θα πήγαινα τόσο μακριά μιλώντας για πολιτικές ανατροπές, είμαι όμως πεπεισμένος ότι η πληροφόρηση και η αφύπνιση των πολιτών μπορεί να δημιουργήσει νέα δεδομένα και νέες απαιτήσεις για τις εκάστοτε κυβερνήσεις. Ενώ για πολλά χρόνια υπήρχε τεράστια απόσταση ανάμεσα στον πολίτη και την εξουσία, έρχεται η blogοσφαιρα να κλείσει την ψαλίδα και να θέσει τον πολίτη ανάμεσα στους πρωταγωνιστές του παιγνιδιού. Η κοινωνία των πολιτών είναι τρομερά υπολογίσιμη δύναμη, όπως επίσης και το μόνο υπολογίσιμο εμπόδιο στην όποια απόπειρα αυθαιρεσίας από την πλευρά της εξουσίας. Και δεν το λέω αυτό εν είδη απειλής, αντίθετα. Το λέω για να συνειδητοποιήσουμε εμείς οι πολιτικοί ότι η προσαρμογή στα νέα δεδομένα είναι μονόδρομος. Μόνο επάνω σε μια τέτοια υγιή βάση, μπορούν να φέρουν αποτέλεσμα και οι κάθε λογής θεματικές μεταρρυθμιστικές πολιτικές. Ας δούμε με ρεαλισμό την ίδια την πραγματικότητα: ασφαλιστικό, εκπαίδευση, υγεία, οικονομία, ανάπτυξη, περιβάλλον. Νομίζω πως δεν χρειάζεται να πω τίποτα άλλο…\n--------------------------------------------- (Αν υπάρχει "πλήρες post", πατήστε εδώ...)\n# posted by press.gr@hotmail.com @ 12:20:00 μμ 34 comments\nΚαταγγέλλουν υποκλοπές από τη Deutsche Telekom\nΛίγα 24ωρα πριν την κύρωση από τη Βουλή της συμφωνίας ΟΤΕ- Deutsche Telekom, ο γερμανικός κολοσσός συγκλονίζεται από ένα πρωτοφανές σκάνδαλο υποκλοπών και παρακολουθήσεων. Όπως αποκαλύπτει το γερμανικό περιοδικό «Ντερ Σπίγκελ» από το 2005 έως το 2006 η γερμανική εταιρεία παρακολουθούσε και υπέκλεπτε εκατοντάδες χιλιάδες τηλεφωνικές συνομιλίες υψηλόβαθμων στελεχών τις με δημοσιογράφους προκειμένου να εντοπίσει πως διέρρεαν απόρρητα στοιχεία στον Τύπο.\nΤην υπόθεση ερευνά ήδη η γερμανική δικαιοσύνη. Χαρακτηριστικός είναι ο τίτλος «Σπίγκελ»: «Ο διευθύνων σύμβουλος της Telekom αντιμετωπίζει σκληρές επιπτώσεις». η «Βild» εκτιμά: «Ο διευθύνων σύμβουλος της Telekom αντιμέτωπος με συνέπειες» και προσθέτει: «το σκάνδαλο κατασκοπείας κάνει την Telekom να τρέμει. Ο διευθύνων σύμβουλος της Telekom Ρενέ Όμπερμαν εμφανίστηκε βαθύτατα συγκλονισμένος».\nΟι κλυδωνισμοί από το σκάνδαλο έφθασαν και στην χώρα μας. Το ΠΑΣΟΚ έθεσε ζήτημα εθνικής ασφάλειας καλώντας την κυβέρνηση να μην προχωρήσει στην συμφωνία για τον ΟΤΕ: «Η ελληνική κυβέρνηση δεν μπορεί να συνεχίζει τις διαπραγματεύσεις της για την εκποίηση μεγάλης δημόσιας ελληνικής εταιρείας σ' έναν γερμανικό οργανισμό, που ελέγχεται από την γερμανική δικαιοσύνη για παράνομες παρακολουθήσεις τηλεφωνικών συνδιαλέξεων».\nΤο πρωί της Δευτέρας στην Ευελπίδων συζητήθηκαν τα ασφαλιστικά μέτρα που κατέθεσε η ομοσπονδία των εργαζομένων στον ΟΤΕ ζητώντας να "παγώσει" η συμφωνία με την Deutsche Telekom.\nΠαρά τις αντιδράσεις αντιπολίτευσης και συνδικαλιστών ο Γιώργος Αλογοσκούφης συγκάλεσε την επιτροπή αποκρατικοποιήσεων. Την Τρίτη έχουν κληθεί στην επιτροπή οικονομικών υποθέσεων της Βουλής ο πρόεδρος του ΟΤΕ Παναγής Βουρλούμης και ο πρόεδρος της MARFIN Ανδρέας Βγενόπουλος.\nΓαμο με τον κο siemens...έκαναν το 2006 στο Καρπενήσι…\nΠοιος ήταν ποιος, ο προσκεκλημένος στο Γάμο του γιου της Ντόρας Κώστα Μπακογιάννη … το 2006 στο Καρπενήσι. Αποκάλυψη βόμβα από το press-gr.blogspot.com . Ο πρώην διευθυντής της Siemens στην Ελλάδα Μιχ. Χριστοφοράκος. Σύμφωνα με την εφημερίδα "Ευρυτανικά Νέα" που στηρίζεται και η αποκάλυψη του press-gr o υψηλός προσκεκλημένος της οικογένειας έφθασε «Με ελικόπτερο: που προσγειώθηκε στο ελικοδρόμιο του ξενοδοχείου, όπως επίσης και ο κ. Χριστοφοράκος με τα παιδιά του που ήρθαν μια ημέρα νωρίτερα, την Παρασκευή».\nΔείτε ποιοι άλλοι …από το δημοσιογραφικό συνάφι ήταν στο γάμο!\nΤην Κυριακή γίνονται τα βαφτίσια του καρπού αυτού το γάμου …Πού! Στους Κορυσχάδες . Εκεί που είχε έδρα η Κυβέρνηση του Βουνού την περίοδο της Γερμανικής Κατοχής… Αφού το ΓΑΜΟ ΤΟΝ ΕΚΑΝΑΝ με τέτοιο υψηλό προσκεκλημένο, από την Λαδιάρα Siemens …τα βαφτίσια με τι λάδι… θα τα κάνουν!\n-------------------------------- (Αν υπάρχει "πλήρες post", πατήστε εδώ...)\nΑναρτήθηκε από STUDIO A BLOG στις 19:32 0 σχόλια Σύνδεσμοι σε αυτήν την ανάρτηση\nΓιατι η κυβερνηση δια στοματος Θ।Ρουσοπουλου καλυπτει τον κ। Κοντο? Η κ। Π। Φουντουκιδου δεν ειναι αντιπολιτευτικο στελεχος και δεν εχει κανενα λογο να λεει πραγματα τα οποια δεν ισχυουν। Ουτε επισης τα στελεχοι της ΝΔ του νομου Φθιωτιδος μετα την απαραδεκτη εως τραμπουκικη συμπεριφορα του κ। Κοντου। Μηπως ο κ। υπουργος πονταρει στο οτι δεν προκειται να υποστει το παραμικρο λογω της ισχνης πλειοψηφιας του κυβερνωντος κομματος και βγαζει τον πραγματικο του εαυτο ευκαιριας δοθεισης? Παντως ειναι αποριας αξιον η χρηση της συγκεκριμενης λεξης απο την κ। Φουντουκιδου। Πολυ βαρυς χαρακτηρισμος। Μηπως χρησιμοποιοντας την συγκεκριμενη λεξη θελησε να δηλωση και κατι περισσοτερο ?Μηπως θελοντας να τονισει την εντονη ενοχληση της εστειλε και ενα μηνυμα προς το Μαξιμου?Οτι δηλ। δεν προκειται να ανεχθη τετοιες συμπεριφορες και κρουει ετσι τον κωδωνα του κινδυνου στην κυβερνηση.\nΠαρακολουθω συστηματικα τον Τυπο [γραπτο και ηλεκτρονικο] και ειληκρινα εχω μεινει αναυδος με αυτα που βλεπω και ακουω. Απο τι μια οι δηλωσεις των διαφορων πολιτικων και ιδιως του κ. Αλογοσκουφη για την καλη πορεια και σταθεροτητα της οικονομιας μας, και απο την αλλη η εκθεση Αλμουνια [με το 13% των εργαζομενων να ζει κατω απο το οριο της φτωχειας,επιβραδυνση της οικονομικης δραστηριοτητας, εκτιναξη της ακριβειας, υποχωρηση της ανταγωνιστικοτητας, εκροχιασμο του προύπολογισμου, και ελλειματα στο ισοζυγιο της ταξεως του 16%]\nΠαρακολουθησαμε και τις εικονες ντροπης απο το δημο Θεσσαλονικης κατα την διανομη των συσσιτιων "κατοχης" τις ημερες του Πασχα.Οπως επισης και τα ρεπορταζ των εφημεριδων για τα συσσιτια και την βοηθεια που δοθηκε στον κοσμο απο τους δημους και τις διαφορες ενοριες στο νομο Αττικης και οχι μονο.\nΜου θυμιζει κατοχικη εικονα. Αυτη λοιπον ειναι η περιφημη επανυδριση που οραματιζοταν ο κ. Καραμανλης οταν ζητουσε την ψηφο μας? Και μην μας πουν παλι οτι φταιει το ΠΑΣΟΚ γιατι οι στατιστικες [ τα χρονια που κυβερνουν] στους διαφορους τομεις της δημοσιας διοικησης λενε οτι παμε απ' το κακο στο χειροτερο κατα το κοινως λεγομενο.\nΟΠΩΣ ΟΛΑ ΔΕΙΧΝΟΥΝ ΠΡΟΚΕΙΤΑΙ ΓΙΑ ΜΙΑ ΠΟΛΥ ΣΠΟΥΔΑΙΑ ΑΝΑΚΑΛΥΨΗ, ΜΕ ΠΟΛΥ ΧΡΥΣΟ (ΠΡΑΓΜΑ ΠΟΥ ΟΔΗΓΕΙ ΣΤΟ ΣΗΜΕΙΟ ΕΚΕΙΝΟ ΠΟΛΛΑ ΚΟΡΑΚΙΑ – ΑΡΠΑΚΤΙΚΑ ΑΡΧΑΙΟΚΑΠΗΛΟΥΣ) ΚΑΙ ΜΟΝΑΔΙΚΟ ΤΡΟΠΟ ΚΑΤΑΣΚΕΥΗΣ. ΟΙ ΠΡΩΤΕΣ ΠΛΗΡΟΦΟΡΙΕΣ ΚΑΝΟΥΝ ΛΟΓΟ ΓΙΑ ΕΠΤΑ ΕΠΙΠΕΔΑ ΚΑΤΑΣΚΕΥΗΣ (ΟΡΟΦΟΥΣ), ΠΟΥ ΕΑΝ ΕΠΙΒΕΒΑΙΩΘΕΙ ΕΙΝΑΙ ΣΙΓΟΥΡΟ ΟΤΙ ΚΡΥΒΕΙ ΚΑΠΟΙΟΝ ΠΟΛΥ ΣΠΟΥΔΑΙΟ ΕΛΛΗΝΑ ΜΑΚΕΔΟΝΑ ΒΑΣΙΛΙΑ ΚΑΙ ΤΗΝ ΟΙΚΟΓΕΝΕΙΑ ΤΟΥ.\nΑΡΑΓΕ ΠΟΙΟΣ ΕΛΛΗΝΑΣ ΒΑΣΙΛΙΑΣ ΚΡΥΒΕΤΑΙ ΣΤΑ ΤΕΛΕΥΤΑΙΑ ΕΠΙΠΕΔΑ; ΓΙΑΤΙ ΤΟ ΤΟΣΟ ΣΗΜΑΝΤΙΚΟ ΑΡΧΑΙΟΛΟΓΙΚΟ ΘΕΜΑ, ΕΘΝΙΚΗΣ ΣΗΜΑΣΙΑΣ ΜΕΝΕΙ ΣΤΗΝ ΑΦΑΝΕΙΑ, ΧΩΡΙΣ ΚΑΝΕΝΑΣ ΝΑ ΕΝΗΜΕΡΩΝΕΙ ΤΗΝ ΚΟΙΝΗ ΓΝΩΜΗ; ΜΙΛΑΜΕ ΓΙΑ ΑΔΙΑΦΟΡΙΑ ΤΩΝ ΥΠΕΥΘΥΝΩΝ ( ΑΡΧΑΙΟΛΟΓΩΝ ΚΑΙ ΔΗΜΑΡΧΩΝ ) Ή ΓΙΑ ΕΝΑ ΠΡΟΜΕΛΕΤΗΜΕΝΟ ΣΧΕΔΙΟ ΥΦΑΡΠΑΓΗΣ;\nΕΑΝ ΔΕΝ ΣΥΜΒΑΙΝΕΙ ΚΑΤΙ ΤΕΤΟΙΟ, ΠΡΑΓΜΑ ΠΟΥ ΑΠΕΥΧΟΝΤΑΙ ΟΣΟΙ ΑΠΟ ΤΟΥΣ ΝΕΟΕΛΛΗΝΕΣ ΣΕΒΟΝΤΑΙ ΤΗΝ ΠΟΛΙΤΙΣΤΙΚΗ ΚΛΗΡΟΝΟΜΙΑ ΤΩΝ ΑΡΧΑΙΩΝ ΕΛΛΗΝΩΝ, ΝΑ ΜΑΣ ΕΝΗΜΕΡΩΣΟΥΝ ΜΕΣΩ ΤΩΝ Μ.Μ.Ε ΓΙΑ ΤΟΝ ΑΡΙΘΜΟ ΤΩΝ ΤΑΦΩΝ ΠΟΥ ΒΡΙΣΚΟΝΤΑΙ ΑΚΟΜΗ ΘΑΜΜΕΝΟΙ ΣΤΗΝ ΣΥΓΚΕΚΡΙΜΕΝΗ ΠΕΡΙΟΧΗ ΤΟΥ ΧΩΡΙΟΥ ΣΠΗΛΙΑ ΕΟΡΔΑΙΑΣ ΤΟΥ ΔΗΜΟΥ ΑΓΙΑΣ ΠΑΡΑΣΚΕΥΗΣ ( ΠΛΗΣΙΟΝ ΤΟΥ ΕΡΓΟΣΤΑΣΙΟΥ ΠΑΡΑΓΩΓΗΣ ΝΕΡΟΥ "ΣΕΛΙ") !!!\nΚΑΙ ΑΚΟΜΗ, ΓΙΑΤΙ ΟΛΑ ΤΑ ΕΥΡΗΜΑΤΑ ΕΩΣ ΤΩΡΑ ΕΚΘΕΤΟΝΤΑΙ ΣΤΟ ΜΟΥΣΕΙΟ ΑΙΑΝΗΣ ΚΑΙ ΟΧΙ ΣΤΟ ΥΠΕΡΣΥΓΧΡΟΝΟ ΜΟΥΣΕΙΟ ΠΤΟΛΕΜΑΪΔΑΣ; ΔΗΜΑΡΧΕ ΠΤΟΛΕΜΑΪΔΑΣ ΚΑΙ ΔΗΜΑΡΧΟΙ ΕΟΡΔΑΙΑΣ ΓΙΑΤΙ ΤΟΣΗ ΑΔΙΑΦΟΡΙΑ; ΚΑΛΕΣ ΚΑΙ ΟΙ ΕΚΘΕΣΕΙΣ ΖΩΓΡΑΦΙΚΗΣ ΑΛΛΑ ΕΔΩ ΜΙΛΑΜΕ ΓΙΑ ΠΙΟ ΣΗΜΑΝΤΙΚΑ ΘΕΜΑΤΑ!!! ΠΕΡΙΜΕΝΟΥΜΕ ΓΙΑ ΕΝΕΡΓΕΙΕΣ. ΙΔΩΜΕΝ !!!\nΠώς αμείβεται η Πρωτομαγιά...\nΑπό το apasxolisi.wordpress.com\nΤo blog του απολυμένου από τη ΓΣΕΕ δημοσιογράφου, για θέματα εργασίας και ό,τι άλλο κάτσει…


Roadartist in Athens: «Ωκεανίδα-Στοκ»: Εκποίηση λογοτεχνικής περιουσίας!\n«Ωκεανίδα-Στοκ»: Εκποίηση λογοτεχνικής περιουσίας!\nGerman school of the 16 century Book, ca. 1510\nAυτή είναι μια καλή είδηση που μάλλον θα ενδιαφέρει όσους αγαπάνε τα βιβλία, για αυτό σκέφτηκα να την μοιραστούμε εδώ.\nΟι υπεύθυνοι των Εκδόσεων "Ωκεανίδα" εγκαινίασαν στοκ στην οδό Σολωμού όπου διαθέτει αντιγραφα απο πιο παλιούς τίτλους που έχουν τελειώσει.\nΕγκαινιάστηκε τον Ιανουάριο, και «στεγάζεται» στην Κεντρική Διάθεση της «Ωκεανίδας» (Σολωμού 25, Εξάρχεια, τηλ.: 210.38.27.341). Εκεί μπορεί να βρει κανείς παλαιότερους τίτλους από όλες τις εκδοτικές σειρές (μυθιστορήματα της «Ασημένιας» σειράς, ιστορικά έργα, δοκίμια, τη σειρά «Κλασικά», πανόδετα με σκληρό εξώφυλλο και γκραβούρες, κ.ά.) σε πολύ χαμηλές τιμές, από 2 έως 5 ευρώ.\nΑνάμεσά τους υπάρχουν έργα πολύ γνωστών και αγαπημένων στην Ελλάδα συγγραφέων, όπως των: Ιζαμπέλ Αλιέντε, Λάουρα Εσκιβέλ, Σουζάνα Ταμαρο, Κενιζέ Μουράτ, Αμίν Μααλούφ, κ.ά. Αυτή τη στιγμή διατίθενται πάνω από 100 τίτλοι, και κάθε τόσο θ' ανανεώνουνε τον «κατάλογο».\nΣταδιακά, ελπίζω να ακολουθήσουν και άλλοι εκδοτικοί οίκοι.\n* Επίσης, bazaar βιβλίου γίνεται και από τις εκδόσεις "Διάπλαση" (Ζωοδόχου Πηγής 2-4, Αθήνα τηλ. 2103808445)\nΓια τους βιβλιόφιλους..\nΝομίζω πως τέτοιες κινήσεις αξίζει να αυξηθούν και να γίνουν πιο ευρύτερα γνωστές!\nΠολύ καλή κίνηση και μπράβο στις εκδόσεις Ωκεανίδα, θα τις επισκεφτώ. Το ίδιο κάνουνε και οι εκδόσεις Διάπλαση. Μακάρι να ακολουθήσουνε και άλλοι.\nμου αρέσει ο τίτλος: Εκποίηση λογοτεχνικής περουσίας, όντως πολύ καλή κίνηση, θα περάσω μια βόλτα\nPoli kali i auriani mera gia na pame.. tha sas pw entipwseis!\nΠολύθ ενδιαφέρουσα πληροφορία, ευχαριστούμε και καλό ΣΚ. Φιλάκια\nΜε ενδιαφέρει πολύ! Σε ευχαριστώ πολύ!\nΔεν πρόκειται να δείξω εγκράτεια!\nΠάρα πολύ ενδιαφέρον. Καιρού επιτρέποντος θα συνδιαστεί με πρωινή βόλτα στο κέντρο.\nEίσαι θησαυρός !!!\nΌταν είδα τον τίτλο....τρόμαξα !!\nΩραία αυτά τα μοιράσματα, μα πιο πολύ ωραίο είναι ότι εδώ υπάρχει διάθεση για διάλογο επί παντός επιστητού~~!!!\nνα είσαι καλά για την ενημέρωση. θα περάσω σίγουρα. καλό σου βράδυ.\nπωπω ζηλεύω! Αθήνα ήθελα να είμαι για να πάω!!!!\nAν και την θεωρώ αυστηρά και μόνο εμπορική και όχι πολιτιστική κίνηση......\nευχαριστώ και εγώ, θα περάσω\nΜου βάζεις ιδέες... λέω να πάρω το πλοίο και νά 'ρθω. :-)\nΜια καλή κίνηση, γιατί οι εποχές είναι δύσκολες..\nΟι τιμές των βιβλίων στην Ελλάδα.. δεν είναι προσιτές στο ευρύ κοινό.\nΚαιρός οι εκδοτικοί οίκοι να ξεκινήσουν όλοι να κάνουν προσφορές.. έτσι θα φέρουν κοντά τους κόσμο! Και να μη μείνουν μόνο εκεί!!\nΕυχαριστώ για τα σχόλια, όποιος πάει ας μας πει την άποψη του.. καλό ξημέρωμα!\nΔιάβασα ότι σήμερα έχει bazar η Άγρα.\nΔεν είναι καλές ειδήσεις. Αποδεικνύουν την βαθιά κρίση στην οποία βρίσκεται (και) η αγορά βιβλίου στην Ελλάδα. Όποιος παρακολουθεί την εκδοτική κίνηση, θα έχει διαπιστώσει την δραματική μείωση των καινούργιων βιβλίων τα δυο τελευταία χρόνια. Και θα θυμάται το λουκέτο που μπήκε στα "Ελληνικά Γράμματα".\nΓια να δούμε πού θα βγάλει κι αυτό...\n@ fvasileiou : Φώτη μου φαίνεται πως αυτά τα bazaar θα έπρεπε να γίνοταν πριν έρθει αυτή η κρίση, που φυσικά είναι πάρα πολύ δυνατή κυρίως στις εκδόσεις.. Δεν γνώριζα πως έχει bazaar η Άγρα,... θα το ψάξω και αν ισχύει, ειδικά σε αυτές θα ...τρέξω! Πολύ καλές εκδόσεις...\n(Κάπου διάβασα πως ξεπουλάνε.. βιβλία των Ελληνικών Γραμμάτων..)\nΟπωσδήποτε..στενάχωρο.. και ακόμη είμαστε στην αρχή αυτού :(\n@ fvasileiou : Δυστυχώς το έχασα το συγκεκριμένο παζάρι. Έγινε ΜΟΝΟ για δύο μέρες.. (Σάββατο και Κυριακή 19 και 20 Φεβρουαρίου) μα καλά για τόσο λίγο;.. Ελπίζω να δωθεί ένας αξιόλογος χρόνος..και να υπάρξει καλύτερη ενημέρωση.. καληνύχτα!\n> Αποδεικνύουν την βαθιά κρίση στην οποία βρίσκεται (και) η αγορά βιβλίου στην Ελλάδα.\nΓια να πούμε όμως και την αλήθεια με τέτοιες τιμές είναι αναμενόμενη η κρίση.


«Έπαιξε το ματάκι τους»: Αυτά είναι τα τρία ζώδια που μάλλον έκαναν... «κουτσουκέλα» τις ημέρες τις καραντίνας | Pronews\n12/05/2020 - 13:56\n«Έπαιξε το ματάκι τους»: Αυτά είναι τα τρία ζώδια που μάλλον έκαναν... «κουτσουκέλα» τις ημέρες τις καραντίνας\nΑυτά είναι τα τρία ζώδια που πιθανόν να μην ήταν τόσο πιστά τις μέρες της καραντίνας.\nΔεν είναι ασυνήθιστο για τα ζευγάρια να αισθάνονται επιπλέον άγχος ενώ κλείνονται υποχρεωτικά μέσα στο σπίτι και αυτό μπορεί να προκαλέσει πολλές συζητήσεις για το πώς μπορούν να δώσουν ο ένας στον άλλο χώρο, για να διατηρήσουν την ηρεμία στη σχέση. Αλλά για τον Καρκίνο, το να κάνεις δύσκολες συζητήσεις όπως αυτές, μπορεί να είναι σχεδόν αδύνατο.\nΟ Καρκίνος μισεί τη σύγκρουση και προσπαθεί να την αποφύγει με κάθε κόστος. Αυτό που δεν συνειδητοποιεί, ωστόσο, είναι ότι οι δύσκολες συζητήσεις είναι απαραίτητες για να διατηρηθεί ισχυρή μια σχέση. Αντί να μοιράζεται ότι βρίσκεται στο μυαλό του, θα αρχίσει σιγά σιγά να αισθάνεται παρεξηγημένος και μόνος.\nΓια να αισθανθεί ξανά ασφαλής, ο Καρκίνος μπορεί να προσπαθήσει να συνδεθεί με μια παλιά του σχέση ή κάποιον που θα συναντήσει στο Διαδίκτυο, επειδή μπορεί να είναι πολύ πιο εύκολο για αυτόν να μιλήσει με άτομα εκτός της σχέσης του παρά απευθείας με τον σύντροφό του. Και από εκεί, μπορεί να ξεκινήσει μια αισθηματική υπόθεση.\nΟ Τοξότης δεν σκέπτεται ποτέ ότι «το καλύτερο είναι εχθρός του καλού», οπότε ακόμα κι αν η τρέχουσα σχέση του πηγαίνει καλά, συχνά το μόνο που χρειάζεται είναι μια στιγμή πλήξης προτού κατεβάσει ένα dating app για να δει ποιος άλλος είναι εκεί έξω.\nΕίναι επίσης ένα απίστευτα εξωστρεφές ζώδιο, οπότε η ανάγκη για νέες συζητήσεις και προσοχή θα είναι έντονη. Ο Τοξότης είναι απίστευτα ειλικρινής με τον εαυτό του και εναρμονίζεται με τα συναισθήματά του, οπότε θα ξέρει ακριβώς τι κάνει αν φλερτάρει με SMS πίσω από την πλάτη του συντρόφου του.\nΈνας Υδροχόος μπορεί να μην απατήσει τον σύντροφό του υπό κανονικές συνθήκες, αλλά το να κολλήσει μέσα για μήνες, στο τέλος μπορεί να τον κάνει να τα δει διαφορετικά. Ως ανεξάρτητο ζώδιο, έχει ανάγκη να βγει έξω και να γνωρίσει νέους ανθρώπους για να αισθανθεί ικανοποιημένος. Έτσι, τις ημέρες της καραντίνας, μπορεί να άρχισε να αναζητεί περιπέτειες αλλού.\nΕκείνες τις μέρες ο Υδροχόος θα μπορούσε να φλερτάρει κάποιαν που βρήκε ενδιαφέρουσα, όπως μια φίλη ενός φίλου που εντόπισε στο facebook ή ακόμη και μια εντελώς ξένη που τυχαίνει να μοιράζεται συνήθως ενδιαφέρουσες απόψεις στα social media. Προσελκύεται από τη νοημοσύνη και συχνά του αρέσει να μετατρέπει τις περιστασιακές συνομιλίες σχετικά με την πολιτική ή τη φιλοσοφία, σε κάτι περισσότερο.\nΟι πιθανότητες είναι ότι ένας Υδροχόος δεν θα ενεργήσει φυσικά με τα συναισθήματά του, αλλά ανάλογα με τη σχέση που έχει με τον σύντροφό του, αυτές οι συνομιλίες μπορούν να θεωρηθούν ως απιστία και μπορεί να καταλήξουν να προκαλέσουν μεγαλύτερα προβλήματα.


10 λόγοι που λατρέψαμε το Ξενοδοχείο Επιπλωμένων Διαμερισμάτων Daphne’s Club - Ef Zin Creations\nΜάιος 31, 2018 1 Σχόλιο\n10 λόγοι που λατρέψαμε τα Ξενοδοχείο Επιπλωμένων Διαμερισμάτων Daphne’s Club και ακόμα περισσότεροι….\nΤριήμερο του Αγίου Πνεύματος και η τέλεια ευκαιρία για μικρή εξόρμηση σε κοντινό προορισμό στην Αθήνα! Ο Χειμώνας ήταν αρκετά κουραστικός, με πολλές δραστηριότητες και τρεξίματα και δουλειές, οπότε για λίγο κατεβάζουμε διακόπτες και ξεκινάμε οικογενειακές διακοπές! Πρόβλημα; σχετικά ναι! όχι, μη μπερδευόμαστε….το πρόβλημα δεν είναι ότι θα είμαστε με τα παιδιά (απεναντίας το περιμέναμε πως και πως!) αλλά η ετοιμασία και το ταξίδι. Και εξηγώ… ο μικρός δεν αντέχει πολύ μέσα στο αμάξι, άρα ψάχναμε για κοντινό προορισμό. Τέλη Μαΐου, άρα ψάχναμε κάτι παραθαλάσσιο. Και το επόμενο μεγάλο μας πρόβλημα;;; Να μην κουβαλάω πολλά πράγματα! Ναι, ξέρω, δυσκολάκι αυτό με δύο παιδιά! Κάθε φορά κουβαλάμε ρούχα, παιχνίδια, πράγματα για τη θάλασσα, φάρμακα, βιβλία και ότι άλλο φανταστείς! Οπότε για να συνοψίσω…Κοντινός προορισμός, δίπλα στη θάλασσα, family friendly ξενοδοχείο και να μην κουβαλάω πολλά πραγματα! Γίνεται; Φυσικά και γίνεται! 10 λόγοι που λατρέψαμε το ξενοδοχείο επιπλωμένων διαμερίσματα Daphne’s Club στη Συκιά Κορινθίας!\nΚαφεδάκια παγωμένα, κριτσινάκια (ναι, τρώμε μέσα στο αμάξι), μουσικούλα και παιχνίδια για το αμάξι και ξεκινήσαμε! Με κίνηση οφείλω να πω και όμως χρειάστηκε μόλις 1 ώρα και περίπου 30 λεπτά. Ανεκτό για τον μικρό πρίγκιπα! Φτάσαμε στον προορισμό μας, μέσω Εθνικής οδού Αθηνών Πατρών και έξοδος για Ξυλόκαστρο. Τα διαμερίσματα ήταν μετά το Ξυλόκαστρο, στη Συκιά. Και οι πρώτες εντυπώσεις; Απλά εκπληκτικές! 10 λόγοι μπορεί να λέει ο τίτλος, αλλά πιστέψτε με, ήταν πολλοί περισσότεροι! Ένα υπέροχο συγκρότημα οικογενειακών διαμερισμάτων, άκρως kids friendly!\n1. Εύκολη Κράτηση στα μέτρα μας:\nΔεν ξέρω αν σας έχει συμβεί ποτέ ξανά, αλλά για εμάς ήταν η πρώτη φορά. Βλέπουμε ξενοδοχείο, στέλνω email, λαμβάνω απάντηση και προχωράμε σε κράτηση. Και τσουπ… λαμβάνω με την επιβεβαίωση της κράτησης δυο ακόμα emails! Το πρώτο με πληροφορίες για τον ξενώνα, τις παροχές και προτάσεις για βόλτες και εκδρομές και το δεύτερο μία αίτηση ενημέρωσης για συγκεκριμένες παροχές για τα παιδιά! Τι θα θέλαμε να έχει το δωμάτιο δηλαδή. Από κούνια και αλλαξιέρα, μέχρι και μαξιλάρι θηλασμού χαλάκι δραστηριοτήτων και θερμαντήρα για το μπιμπερό! Εντάξει, εντυπωσιάστηκα! Έπρεπε να το είχα ανακαλύψει νωρίτερα, τότε που δοκίμασα μία φορά με ένα μωρό μόνο να πάμε διακοπές (νεογέννητη η πριγκίπισσα) και κουβαλούσα τα πάντα! Τώρα αρκετά μεγαλύτερα και τα δύο, ζήτησα και είχαμε μόνο προστατευτικό κάγκελο για το κρεββάτι και παιδικά σερβίτσια! Δεν είναι τέλειο; Και φυσικά ότι ζητήσαμε ήταν σαν καινούρια!\n2. Δίχωρο Οικογενειακό Επιπλωμένο Διαμέρισμα:\nΗ πρώτη εντύπωση πάντα είναι από τον περιβάλλοντα χώρο και φυσικά από το δωμάτιο. Στην περίπτωσή μας φυσικά, διαμέρισμα και μάλιστα με δύο ξεχωριστά δωμάτια! Ναι, οι γονείς και τα παιδιά χώρια! Το επιπλωμένο διαμέρισμά μας είχε ενιαίο χώρο με κουζίνα (με όλες τις ανέσεις) και διπλό κρεββάτι και υπνοδωμάτιο για τα παιδιά. Σε μία μίνιμαλ υπέροχη διακόσμηση, με χρώματα που θυμίζουν Ελληνικό Καλοκαίρι! Δεν ήταν μόνο υπέροχο διαμέρισμα, αλλά και δροσερό! Εντάξει, εξηγώ… Φτάνουμε λοιπόν και έχει ήδη 28 βαθμούς, δηλαδή πολλή ζέστη! Μπαίνεις στον ξενώνα και βρίσκεσαι στον κήπο, οπότε αρχίζει η δροσιά! Μέχρι φυσικά που ανοίγεις την πόρτα του δωματίου σου και εκεί ειλικρινά καταλαβαίνεις τι θα πει χωριό με τη γιαγιά και τον παππού! Δεν ξέρω για εσάς, αλλά εμένα το σπίτι των παππούδων μου ήταν τρομερά δροσερό! Κάτι τέτοιο λοιπόν. Δε χρειάστηκε να χρησιμοποιήσουμε καν το κλιματιστικό!\n3. Παροχές Δωματίου:\nΕιλικρινά χρειάζεται να κρατάς μόνο τα ρούχα και τα παπούτσια σου! Ναι οκ … και τα καλλυντικά σου! Το διαμέρισμα είχε τα πάντα. Καταρχήν ντουλάπες σε κάθε δωμάτιο! Επίσης κλιματιστικό για τις ζεστές μέρες του Καλοκαιριού, αν και δε νομίζω ότι χρειάζεται και θέρμανση για το Χειμώνα. Και μετά πάμε στα πιο ειδικά! Σίδερο και σιδερώστρα, κουζινικά σκεύη, πιάτα και ποτήρια, πιστολάκι μαλλιών, αντικουνουπικά, καθαριστικά είδη, σκούπα και σφουγγαρίστρα (για μένα ήταν αυτά…δεν μπορώ τα νερά κάτω στο μπάνιο!), απλώστρα για τα ρούχα, καφετιέρα γαλλικού και για ελληνικό καφέ, καφέδες και ζάχαρη και τσάι, βραστήρα και πολλά ακόμα!\nΤο διαμέρισμα είχε και δική του ξεχωριστή βεράντα, από τα γειτονικά διαμερίσματα. Εξίσου δροσερή φυσικά, αφού ήταν γεμάτη με φυτά αναρριχητικά, ενώ το γιασεμί με το απίστευτο άρωμά του σου έφτιαχνε τη διάθεση. Με ένα καναπέ που λάτρεψα και μας βόλεψε πολύ , κυρίως τα βράδια. Ο χώρος ήταν απλά υπέροχος για βραδινό δείπνο και μετά για επιτραπέζια παιχνίδια και βιβλία, παρέα με τα παιδιά.\n5. Κοινόχρηστοι χώροι:\nΠάντα με εκνεύριζαν τα ξενοδοχεία που ουσιαστικά έπρεπε να περιοριστείς στο δωμάτιο σου, γιατί πολύ απλά δεν έχει κάτι άλλο να κάνεις! Το Daphne’s Club αποτελεί εξαίρεση! Καθιστικό με άνετες μαξιλάρες μπροστά στο τζάκι (κατάλληλο κυρίως για Χειμώνα), τραπέζια για καφέ και παιχνίδια, μικρές γωνιές στον κήπο! Κάθε μέρα έψαχνα να δω που θα διαβάσω ήρεμα το βιβλίο μου, τη μισή ώρα που ειχα στη διάθεση μου πριν την παραλία, και κάθε μέρα δοκίμαζα νέες γωνιές! Και δεν είναι μόνο αυτά….\nΤο Daphne’s Club δεν έχει άμεση επαφή με τη θάλασσα, αλλά η Δάφνη έχει δημιουργήσει μία υπέροχη γωνιά στο ψηλότερο σημείο του κτιρίου με ξαπλώστρες, τραπεζάκια και ένα μεγάλο σκάκι! Με υπέροχη θέα και φυσικά ο τέλειο χώρος για να απολαύσεις καφεδάκι και ποτάκι. Χαλαρωση και ηρεμία\n7. Δραστηριότητες για παιδιά:\nΤο είπα και το ξαναλέω… το πιο υπέροχο kid’s friendly συγκρότημα διαμερισμάτων! Δραστηριότητες για όλα τα παιδιά, για κάθε ηλικία. Ασφαλής παιδική χαρά στον κήπο του συγκροτήματος και με επιπλέον παιχνίδια, για ηλικίες από μηνών και πάνω. Δωμάτιο με κούκλες, επιτραπέζια, τραπεζάκια δραστηριοτήτων, τουβλάκια και πολλά ακόμα, για κάθε ηλικία. Ξύλινο ποδοσφαιράκι για μικρά και «μεγάλα» παιδιά (ναι τα αγόρια μου έδωσαν θρυλικές «μάχες» εκεί!) και φυσικά πολλά βιβλία για κάθε ηλικία. Μην ξεχάσουμε φυσικά και το σκάκι στο roof garden!\n8. Δραστηριότητες για μεγάλους:\nΦυσικά υπάρχουν και οι γωνιές για τους πιο μεγάλους, δηλαδή της ηλικίας μου! Βέβαια μου ήταν δύσκολο να τις διαχωρίσω, αφού φυσικά για το διάστημα που ήμασταν εκεί, είδα ότι περισσότερο τις χρησιμοποιούσαν τελικά τα παιδιά! Η αγαπημένη μου όμως γωνιά, παρέμεινε η αντικέ καρέκλα μπροστά στη βιβλιοθήκη. Πάρα πολλά βιβλία και σε ξένες γλώσσες φυσικά. Μουσικά όργανα για όσους ήξεραν (ή μάθαιναν!!!) και όσους τραγουδούσαν καλά! Το πιο υπέροχο; Είχε και ποδήλατα που μπορούσες να χρησιμοποιήσεις για βόλτα στο κοντινό δάσος! Ποδήλατα για μικρούς και μεγάλους και για κάθε επίπεδο γνώσης ποδηλάτου (ειχε και με βοηθητικές ρόδες!)\n8. Πλούσιο και υγιεινό πρωινό:\nΓιατί η καλή μέρα από το πρωινό φαίνεται! Και η Δάφνη σε αυτό πήρε άριστα από όλα τα μέλη της οικογένειας! Ένας μπουφές με πολλές αλμυρές και γλυκές επιλογές, όλα σπιτικά. Κάθε μέρα έβρισκες κάτι διαφορετικό ή κάτι που δεν είχες δοκιμάσει. Και κάθε μέρα τρώγαμε και πιο πολύ! Αλμυρή κολοκυθόπιτα με πράσινο κολοκύθι και φέτα, αλλαντικά και τυριά, κρέπες, κέικ, κρουασάν, φρέσκα φρούτα, δημητριακά, κουλουράκια και πολλά ακόμα! Η πριγκίπισσα μου ξετρελάθηκε με τις κρέπες, ο μικρός με την κολοκυθόπιτα, ο καλός μου με τα δημητριακά και το ταχίνι και εγώ με το απίθανο ζυμωτό ψωμί και τη μαρμελάδα φράουλα! Καφές, βιολογικό γάλα, διάφορες γεύσεις τσάι και φρεσκοστυμμένος χυμός, ολοκλήρωνε το μενού. Δύναμη και ενέργεια για το υπόλοιπο της ημέρας.\n9. Παραλία και κοντινές διαδρομές:\nΜπορείς να συνδυάσεις θάλασσα με δάσος; Φυσικά και μπορείς! Καταπληκτική πεντακάθαρη παραλία με βότσαλο και ακριβώς δίπλα πευκοδάσος! Σε ορισμένα σημεία της παραλίας, δε χρειάζεται καν να έχεις ομπρέλα. Ναι…το άλλο πρόβλημα…. που λύθηκε πάλι από τη Δάφνη! Γιατί μία οργανωμένη γωνιά στον ξενώνα σου έλυνε και αυτό το πρόβλημα. Ξαπλώστρες, καρεκλάκια παραλίας, παιχνίδια θαλάσσης, ομπρέλες, απόχες στη διάθεση μας φυσικά! Απολαύσαμε τη θάλασσα, πλατσουρίσαμε στο νερό, παίξαμε στην παραλία, μαζέψαμε κοχύλια και βότσαλα. Και το απόγευμα ευκαιρία για περίπατο στο δασάκι ακριβώς δίπλα που στο τέλος του είχε ένα υπέροχο τουριστικό περίπτερο για καφέ, μπάνιο και σνακ. Φαγητό μπορείτε να βρείτε πολύ καλό και οικονομικό σε ταβέρνες στις Συκιές ή και στο Ξυλόκαστρο. Απολαύσαμε φρέσκο ψαράκι, πίτσα σε ξυλόφουρνο, πίτες και φυσικά καταπληκτικό παγωτο!\n10. Οργανωμένες Δραστηριότητες – Εκδρομές – Κατασκευές:\nΕντάξει, οφείλω να πω ότι είχε και άλλες δραστηριότητες που δεν μπορέσαμε να κάνουμε, αλλά ευελπιστώ να μας δοθεί η ευκαιρία κάποια στιγμή! Δίπλα στη ρεσεψιόν, υπήρχε πίνακας με πληροφορίες για ότι εκδρομή ή δραστηριότητα μπορείς να φανταστείς. Για λάτρεις του οίνου, για λάτρεις της Φύσης, του κανόε καγιάκ, των αρχαιοτήτων, των περιπάτων, των κατασκευών, της θάλασσας και πολλά ακόμα. Όρεξη να έχεις να κάνεις εκδρομές. Η Δάφνη όμως έχει ήδη και πρόγραμμα συγκεκριμένων εκδηλώσεων για κάθε εποχή του χρόνου, για κάθε ηλικία, για γονείς και παιδιά. Περισσότερες πληροφορίες μπορείτε να δείτε εδώ! Και μια και βρέθηκα εκεί, διοργανώσαμε και το δικό μας craft party φυσικά! Πολλές κατασκευές για παιδιά και για τις μαμάδες! Περάσαμε υπέροχα, αλλά αυτό είναι μία άλλη ανάρτηση!\nΟμολογώ λοιπόν ότι η διαμονή μας ήταν ευχάριστη και ξεπέρασε τις προσδοκίες μας. Τι θυμάμαι περισσότερο; Ότι ειλικρινά την επόμενη φορά θα πακετάρω μόνο ρούχα, παπούτσια και καλλυντικά και ότι το ξενοδοχείο ήταν ο ορισμός του Οικογενειακού Τουρισμού. Τα παιδιά πέρασαν καλά, εμείς το ίδιο, ξεκουραστήκαμε, χαλαρώσαμε και αποκτήσαμε νέους φίλους. Γιατί ο κήπος ήταν γεμάτος με παιδιά που έγιναν φίλοι και έπαιζαν όλοι μαζί. Και μαζί με τα παιδιά και εμείς οι μεγάλοι κάναμε νέες γνωριμίες και παρέες! Δε βαρεθήκαμε ποτέ! ‘Άλλωστε, αυτό δεν είναι το νόημα των διακοπών;\nΔάφνη μου, σε ευχαριστούμε πάρα πολύ για την καταπληκτική φιλοξενία! Μας έχει μείνει αξέχαστη! Με το καλό να ξαναβρεθούμε!!!\nΌσο για εσάς, περιμένω τις δικές σας εντυπώσεις από τη διαμονή σας στο Daphne’s Club!!!!\nδιαμονήδραστηριότητες για παιδιάπαιδίταξιδι\nΕξαιρετική ξενάγηση ευχαριστούμε! Πραγματικά μου άρεσε όπως το είδα μέσα από την ανάρτησή σου, δεν το έχουμε επισκεφτεί αλλά το έχω πλέον στο πλάνο μας!


“9 τροφές που το παίζουν “υγιεινές”, αλλά δεν είναι”, από την Άννα Χαλικιά και το madameginger.com! | Sokolatomania Sokolatomania\n“9 τροφές που το παίζουν “υγιεινές”, αλλά δεν είναι”, από την Άννα Χαλικιά και το madameginger.com!\nΔίαιτες ο ένας και ο άλλος, πως θα αποκτήσεις το τέλειο “bikini body”, τι να μην φας και να μην πιεις… Πως να μείνει κανείς αλώβητος μπροστά στον καθημερινό βομβαρδισμό της βιομηχανίας αδυνατίσματος; Κάθε μέρα ακούς κι άλλες πληροφορίες, που συχνά καταρρίπτουν αυτές στις οποίες υπάκουες μέχρι τώρα. Και προσπαθείς, όσο μπορείς κι εσύ, να τρως υγιεινά, να μαγειρεύεις στο σπίτι και να επιλέγεις έξυπνα τα συσκευασμένα προϊόντα που γεμίζουν τα ράφια του σουπερμάρκετ. Όμως μη γελιέσαι. Υπάρχουν πολλές τροφές εκεί έξω, που το παίζουν “υγιεινές”, ενώ δεν είναι τόσο. Δε σου λέω να μην τις φας, γιατί αν σου αρέσουν εσένα τί λόγος μου πέφτει; Σου λέω όμως να μην τις επιλέξεις επειδή είναι πιο “υγιεινές”, στερώντας από τον εαυτό σου εκείνες που λιγουρεύεσαι πραγματικά.\nPhoto: Susan Lundman\n1. Έτοιμα dressing για σαλάτα\nΣε μια χώρα με άφθονο το εξαιρετικής ποιότητας ελαιόλαδο, δεν υπάρχει κανένας λόγος να αγοράζεις έτοιμα κρεμώδη dressing. Σίγουρα υπάρχουν κάποιες αγνές επιλογές εκεί έξω (βασισμένες στο ελαιόλαδο και συνήθως σε ντελικατέσεν και μπακάλικα με βιολογικά), όμως τα περισσότερα μπουκαλάκια που θα βρεις στο σουπερμάρκετ, είναι γεμάτα ζάχαρη, φυτικά έλαια αγνώστου ταυτότητας, τρανς λιπαρά και διάφορα τεχνητά χημικά. Με λίγο ελαιόλαδο, ξύδι ή λεμόνι, ταχίνι ή φυστικοβούτυρο, μέλι ή μαρμελάδα σε διάφορες γεύσεις, αλάτι, φρεσκοτριμμένο πιπέρι, μυρωδικά και βότανα, τριμμένο σκόρδο και ό,τι άλλο βάλει ο νους σου, φτιάχνεις ονειρεμένα σπιτικά dressing, που θα σε κάνουν να λιγουρεύεσαι σαλάτες.\n2. Συσκευασμένοι χυμοί φρούτων\nΕάν έχεις πιει ποτέ 100% φυσικούς χυμούς, χωρίς ουδεμία προσθήκη ζάχαρης ή άλλων ουσιών, καταλαβαίνεις αμέσως τη διαφορά. Μη με παρεξηγείς. Τους αγαπώ τους συσκευασμένους χυμούς -ειδικά κρύους απ’ το ψυγείο- σε μια καυτή, ηλιόλουστη μέρα. Απλώς, δεν τους πίνω επειδή είναι η “υγιεινή” επιλογή, αλλά επειδή τους απολαμβάνω. Πιο υγιεινό θα ήταν να στίψω τα δικά μου πορτοκάλια ή ακόμα καλύτερα να τα φάω ολόκληρα, με τις ίνες τους. Οι περισσότεροι συσκευασμένοι χυμοί ψυγείου είναι τόσο υγιεινοί όσο είναι και τα ζαχαρούχα αναψυκτικά.\nΜίνι μάθημα ιστορίας. Πριν από πολλά χρόνια (μετά τον 2ο παγκόσμιο πόλεμο), το βούτυρο -λόγω της υψηλής περιεκτικότητάς του σε κορεσμένα λιπαρά- δαιμονοποιήθηκε. Η αγορά άρχισε να προωθεί ως υγιεινό υποκατάστατο, τη μαργαρίνη. Παλιότερα, οι μαργαρίνες είχαν πολύ ψηλή περιεκτικότητα σε τρανς λιπαρά. Στις μέρες μας, οι μαργαρίνες που κυκλοφορούν -σε κάποιο βαθμό- τα έχουν μειώσει, όμως ακόμα και σήμερα περιέχουν πολλά επεξεργασμένα φυτικά λίπη. Έχει αποδειχθεί, ξανά και ξανά μέσω ερευνών, ότι η κατανάλωση μαργαρίνης αντί αγνού βουτύρου, δεν μειώνει τις πιθανότητες εμφάνισης καρδιαγγειακών παθήσεων. Σε κάθε περίπτωση, μια ισορροπημένη διατροφή πρέπει να εμπεριέχει αγνό βούτυρο (αγελαδινό ή πρόβειο) -πάντα με μέτρο- και όχι ψεύτικες τροφές όπως η μαργαρίνη.\nPhoto: Science Photo Library via Getty Images\n4. Αθλητικά & ενεργειακά ποτά\nΤα αθλητικά ποτά σχεδιάστηκαν πάνω στις ανάγκες των αθλητών . Αυτά τα ποτά περιέχουν ηλεκτρολύτες (άλατα) και σάκχαρα, δηλαδή στοιχεία που οι αθλητές μπορεί να χρειάζονται άμεσα. Ωστόσο οι περισσότεροι απο εμάς, δε χρειαζόμαστε επιπλέον άλατα ή πόσιμη ζάχαρη, για να νιώσουμε καλύτερα. Αν και συχνά θεωρούνται καλύτερη επιλογή από τα αναψυκτικά, η διαφορά τους περιορίζεται στο ότι έχουν λιγότερη ζάχαρη. Όταν γυμνάζεσαι, φυσικά και πρέπει να ενυδατώνεσαι, όμως το απλό γάργαρο νεράκι αρκεί.\n5. Έτοιμες μπάρες και granola (τραγανές μπουκιές) δημητριακών\nΦυτικά λίπη, επεξεργασμένα σιτηρά, τεχνητά χημικά με χίλιες δυο ονομασίες (που δυσκολεύομαι να προφέρω) και ζάχαρη, ζάχαρη, ζάχαρη. Δεν έχω πρόβλημα με την έτοιμη granola ή τις μπάρες: συχνά, είναι νόστιμο και χορταστικό κολατσιό. Έχω πρόβλημα με το να παρουσιάζονται ως η απόλυτη υγιεινή επιλογή πρωινού, ειδικά για τα παιδιά. Ας τα απολαύσουμε για αυτό που είναι: γλυκά σνακ, που πρέπει να καταναλώνουμε με μέτρο, όπως τις πάστες. Ή ακόμα καλύτερα, να φτιάξουμε τα δικά μας:\n6. Έτοιμα μπισκότα, κέικ και σνακ χωρίς γλουτένη, όταν δεν έχεις δυσανεξία στη γλουτένη\nΌλοι έχουν ανάγκη από junk food, επομένως και οι πάσχοντες από κοιλιοκάκη. Όμως αυτό δε σημαίνει ότι όταν δεν έχεις διαγνωσθεί (ή δεν παρουσιάζεις σημάδια δυσανεξίας) με τέτοια σοβαρή πάθηση, τρως πιο υγιεινά, μόνο και μόνο επειδή επιλέγεις προϊόντα χωρίς γλουτένη. Είναι το ίδιο επεξεργασμένα. Το ότι δεν περιέχουν γλουτένη, δεν τα κάνει αυτομάτως πιο αθώα. Αφού είπαμε, εσύ δεν έχεις δυσανεξία! Εάν για οποιοδήποτε λόγο θες να αποφύγεις τη γλουτένη (δικαίωμά σου), μπορείς να επιλέγεις υγιεινές τροφές φυσικώς χωρίς γλουτένη (όπως π.χ. οι μπανάνες) ή νόστιμες τζανκίλες με… καλά το μάντεψες, γλουτένη!\n7. Ψωμί του τοστ ολικής άλεσης\nΤα περισσότερα επεξεργασμένα προϊόντα ολικής άλεσης, δεν είναι αυτομάτως πιο υγιεινά. Μη γελιέσαι: το ψωμί ολικής άλεσης που έτρωγαν οι γιαγιάδες μας στο χωριό, δεν έχει ουδεμία σχέση με το έτοιμο ψωμί που αγοράζεις από το σουπερμάρκετ (και που κρατά βδομάδες). Για να μη σου πω ότι ανεβάζει τα επίπεδα του γλυκαιμικού δείκτη εξίσου γρήγορα με το λευκό. Να το επιλέγεις επειδή σου αρέσει η ιδιαίτερη γεύση του, όχι επειδή είναι πιο υγιεινή επιλογή.\n8. Light γιαούρτια με γεύσεις και επιδόρπια γιαουρτιού\nΤο κλασικό ελληνικό γιαούρτι το αγαπώ για διάφορους λόγους. Μη νομίζεις ότι το τρώω σκέτο: μου αρέσει να το συνδυάζω με μέλι ή μαρμελάδα, φρέσκα ή αποξηραμένα φρούτα, δημητριακά και ξηρούς καρπούς. Όμως δεν επιλέγω ποτέ τα διάφορα light γιαούρτια με γεύσεις φρούτων και τα επιδόρπια γιαουρτιού που κυκλοφορούν, γιατί μου φαίνονται πιο υγιεινά. Είναι γεμάτα ζάχαρη! Και είναι σίγουρα πιο επεξεργασμένα. Καλύτερα να πάρω το σκέτο, το ολόπαχο (άντε και το 2%) και να βάλω μέσα ό,τι θέλω.\n9. Light πατατάκια, μπισκότα και λοιπά junk foods με μειωμένα λιπαρά\nΜπορεί να αναγράφουν λιγότερες θερμίδες ανα μερίδα, όμως συνήθως περιέχουν περισσότερο αλάτι, ζάχαρη και πολλά επεξεργασμένα συστατικά για να αναπληρώσουν τη νοστιμιά. Τι κι αν έφαγες ένα πακέτο light μπισκότα; Καλύτερα να έτρωγες δυο – τρία απ’ τα καλά, να το ευχαριστιόσουν και να σου έφευγε η λιγούρα. Το junk food είναι junk food. Το τρως, όχι επειδή προσφέρει κάτι θρεπτικό στο σώμα σου, αλλά επειδή το λιγουρεύτηκες. Και αυτό είναι πολύ σεβαστό από μένα.\n"Βραδινή έξοδος για φαγητό και Διατροφή, γίνεται;", από το Διαιτολογικό Γραφείο Θαλή Παναγιώτου.\n"Διατροφή και υγεία: 10 ευεργετικά τρόφιμα που πρέπει να τρώμε", από την Διαιτολόγο-Διατροφολόγο Βασ...\n"Κάνω θεραπεία για την ακμή. Πρέπει να προσέχω τι τρώω;', από την Διαιτολόγο-Διατροφολόγο Μαρία Νικο...


Βαρεθηκα Να Ειμαι Ιπποποταμος - Παιδικη βιβλιοθηκη (BKS.0036066)\nΑρχική > Βιβλία > Παιδική Βιβλιοθήκη > ΒΑΡΕΘΗΚΑ ΝΑ ΕΙΜΑΙ ΙΠΠΟΠΟΤΑΜΟΣ\nΚΟΡΝΙΕΛ ΠΙΕΡ στην κατηγορία ΠΑΙΔΙΚΗ ΒΙΒΛΙΟΘΗΚΗ\nΣυγγραφέας: ΚΟΡΝΙΕΛ ΠΙΕΡ\nΜετάφραση: ΒΛΑΧΟΥ ΜΑΡΙΑ\nΟ Μπορίς βαρέθηκε να είναι ιπποπόταμος. Κάθε μέρα τα ίδια και τα ίδια... Πώς να περνούν άραγε τα άλλα ζώα; Μήπως είναι πιο ευτυχισμένα; Ο Μπορίς αποφασίζει να δοκιμάσει. Θα γίνει ελέφαντας, για να τρώει τα φύλλα από τα πιο ψηλά κλαδιά των δέντρων. Μα σε λίγο του φαίνεται βαρετό. Θα κολυμπήσει σαν πάπια για να μπορεί να βουτάει το κεφάλι του στο νερό, χωρίς να βρέχει την πλάτη του. Όμως κι αυτό μετά από λίγο, τι βαρετό! Αν πετούσε σαν πουλί δε θα ήταν πιο συναρπαστικό; Δεν είναι όμως τόσο ελαφρύς όσο ένα πουλί και δεν θα μείνει στον αέρα για πολύ. Δεν ήθελε εξάλλου... Μα γιατί;\nΤίποτα δεν συγκρίνεται με τα παιχνίδια που παίζει με τους άλλους ιπποπόταμους κάτω απ' το νερό! Τελικά νιώθει πολύ τυχερός που γεννήθηκε ιπποπόταμος και πιστέψτε τον δεν είναι καθόλου μα καθόλου βαρετό!\nΟ Πιέρ Κορνιέλ γράφει ένα υπέροχο παραμύθι για το πώς μαθαίνουμε να εκτιμάμε τον εαυτό μας. Κάνει μια βουτιά στην παιδική ψυχή και δίνει ένα χαριτωμένο μάθημα αυτοεκτίμησης στους μικρούς μας φίλους. Γιατί και τα μικρά παιδιά μερικές φορές ονειρεύονται να είναι κάποιοι άλλοι, κάπου αλλού γιατί έτσι πιστεύουν ότι θα είναι πιο ευτυχισμένα.\nΒΑΡΕΘΗΚΑ ΝΑ ΕΙΜΑΙ ΙΠΠΟΠΟΤΑΜΟΣ (BKS.0036066)\nΒΑΡΕΘΗΚΑ ΝΑ ΕΙΜΑΙ ΙΠΠΟΠΟΤΑΜΟΣ BKS.0036066 ΚΟΡΝΙΕΛ ΠΙΕΡ ΚΟΡΝΙΕΛ ΠΙΕΡ ΠΑΙΔΙΚΗ ΒΙΒΛΙΟΘΗΚΗ ΒΑΡΕΘΗΚΑ ΝΑ ΕΙΜΑΙ ΙΠΠΟΠΟΤΑΜΟΣ


Αμαραντίδης: «Ονειρικό να είναι πρώτη η Βέροια» - Onsports.gr\nOnsports Team\t18 Σεπτεμβρίου 2014, 14:35\nΑμαραντίδης: «Ονειρικό να είναι πρώτη η Βέροια»\nΟ άσος της Βέροιας, Δημήτρης Αμαραντίδης, υποστήριξε πως είναι… ονειρικό το ξεκίνημα της ομάδας του και επισήμανε πως χρειάζεται προσοχή και συγκέντρωση στη συνέχεια για τη «Βασίλισσα του Βορρά».\nΑναλυτικά οι δηλώσεις του στην εφημερίδα «LIVESport»\n- Κατ’ αρχάς, συγχαρητήρια για το απόλυτο. Φιγουράρετε στην πρώτη θέση της βαθμολογίας, ενώ παίζετε και ωραίο ποδόσφαιρο. Ο κόσμος μιλάει για εσάς...\n«Εντάξει, ούτε και εμείς το περιμέναμε! Είναι ονειρικό να βλέπεις την ομάδα σου στην πρώτη θέση. Τίποτα δεν είναι ακατόρθωτο. Μέσα από την καθημερινή δουλειά στις προπονήσεις ήρθαν η καλή μπάλα και η απόλυτη συγκομιδή».\n- Την περασμένη σεζόν σώσατε την κατηγορία κυριολεκτικά την τελευταία στιγμή. Φέτος, με αυτό το «τρία στα τρία» στο ξεκίνημα, δείχνετε ότι θέλετε να αποφύγετε τις περιπέτειες. Μήπως, όμως, ανεβάζετε τον πήχη με στόχο την υπέρβαση;\n«Έτσι φαίνεται. Είμαστε διαφορετική ομάδα, έχουμε πολλή ποιότητα, καλούς παίκτες. Στον πάγκο βρίσκονται πολλοί ποδοσφαιριστές οι οποίοι είναι καλύτεροι και από εμάς που παίζουμε, μπορώ να πω. Σίγουρα ανεβαίνει ο πήχης και πρέπει να παρουσιαζόμαστε καλύτεροι, γιατί από εδώ και πέρα οι υπόλοιπες ομάδες θα παλεύουν περισσότερο εναντίον μας. Πρέπει να συνεχίσουμε ταπεινά και να δουλεύουμε σκληρά σε κάθε προπόνηση. Το πρωτάθλημα έχει πολύ δρόμο και αν εφησυχάσουμε μπορεί να μας γυρίσει μπούμερανγκ».\n- Οι στόχοι της ομάδας αλλάζουν; Μήπως δηλαδή κοιτάζετε ψηλότερα από την άνετη παραμονή;\n«Βασικός στόχος παραμένει να σωθεί η ομάδα όσο νωρίτερα γίνεται. Ό,τι βγει στην πορεία θα είναι καλό για εμάς. Πέρυσι σωθήκαμε στο «τσακ», δεν είναι εύκολο φέτος να αλλάξουμε τους στόχους μας. Ασφαλώς και θα ήταν υπέροχο να μπούμε στην πεντάδα. Αν το προσπαθήσουμε, πιστεύω μπορούμε να το καταφέρουμε».\n- Επόμενο παιχνίδι, εκτός έδρας με τον Ολυμπιακό. Τι να περιμένουμε σε αυτό παιχνίδι από τη Βέροια; Πιστεύεις πως είναι καλό για εσάς ότι ο αντίπαλος έχει δύσκολο παιχνίδι μεσοβδόμαδα για το Τσάμπιονς Λιγκ;\n«Θα δουλέψουμε όλη την εβδομάδα, θα δούμε ποια είναι τα δυνατά και τα αδύνατα στοιχεία του Ολυμπιακού. Βεβαίως, ξέρουμε ότι είναι η καλύτερη ομάδα στην Ελλάδα. Το βλέπουμε σαν ένα παιχνίδι όπως όλα τα άλλα. Δεν πρέπει να τους φοβηθούμε, αλλά να τους σεβαστούμε. Ότι παίζει Τσάμπιονς Λιγκ μέσα στην εβδομάδα ο Ολυμπιακός δεν σημαίνει κάτι, αφού έχουν πολλούς παίκτες για όλες τις θέσεις και δεν θα έχουν πρόβλημα».\n- Τι έχει καταφέρει να αλλάξει ο Γκρανέρο και η Βέροια παρουσιάζει ένα τελείως διαφορετικό πρόσωπο σε σχέση με πέρυσι;\n«Επιθετικό ποδόσφαιρο, με δύο λέξεις. Πιέζουμε πολύ μπροστά, κλέβουμε μπάλες, κάνουμε φάσεις και έχουμε παίκτες που με μισή ευκαιρία μπορούν να κάνουν το γκολ».\n- Πιστεύεις ότι σας ταιριάζει αυτό στυλ ποδοσφαίρου;\n«Φέτος ναι, μας ταιριάζει διότι, όπως προείπα, έχουμε μεγάλη ποιότητα ως ομάδα. Είμαστε 34 παίκτες, όλοι είναι ο ένας καλύτερος από τον άλλον. Υπάρχει μεγάλος ανταγωνισμός και όλοι μπορούν να βοηθήσουν».\n- Πώς μπορείς να εξηγήσεις ότι, παρά τις πολλές μεταγραφές που έγιναν, η ομάδα δείχνει αρκετά δεμένη και οι παίκτες παίζουν σαν να είναι χρόνια μαζί;\n«Έχουμε γύρω στα έξι-επτά παιδιά που είμαστε τέσσερα-πέντε χρόνια μαζί. Είναι μεγάλο θέμα να έρθουν οι καινούργιοι και να τους βάλεις μέσα στα αποδυτήρια. Τους δείξαμε κάποια πράγματα και τους κάναμε να νιώθουν σαν να είναι πολλά χρόνια στην ομάδα. Οι ξένοι θέλουν να τους φέρεις κοντά, να τους μιλήσεις. Το καλό είναι ότι όλοι είναι καλά παιδιά και είμαστε πολύ δεμένοι».\n- Οι προσωπικοί στόχοι σου;\n«Θέλω σε κάθε αγώνα να βοηθάω την ομάδα μου. Κάθε αγώνας είναι ένα μικρός στόχος και από εκεί και πέρα να κάνω ό,τι καλύτερο μπορώ στο πρωτάθλημα, να βελτιωθώ και να κάνω κάτι ακόμη ψηλότερο. Γιατί όχι και μια μεταγραφή στο εξωτερικό».\n- Η καλύτερη στιγμή στην καριέρα σου;\n«Ήταν πριν από δύο χρόνια, όταν πήραμε το πρωτάθλημα στη Β’ Εθνική και ανεβήκαμε στη Σούπερ Λίγκα. Είναι κάποια πράγματα που δεν έρχονται εύκολα, όπως το πρωτάθλημα. Όλα έρχονται με πολλή δουλειά και πόνο».


Αλόη Χυμός με άγρια βότανα, μέλι και μαστίχα OlaBio 500ml | Biodiet Shop\nΑλόη Χυμός με άγρια βότανα, μέλι και μαστίχα OlaBio 500ml\nΝτελικατέσεν (229) -\nΦυσική και αυθεντική γεύση Ανανά. Νιώστε τη δροσιά που σας δίνει αυτό το τροπικό φρούτο, χωρίς ζάχαρ..\nΤο γνωστό σε όλους Ice Tea Ροδάκινο, κοντά σας χωρίς ζάχαρη, χωρίς θερμίδες, μόνο με δροσιά, απόλαυσ..\nΤο γνωστό σε όλους Ice Tea, τώρα με την ξεχωριστή γεύση Φρούτα του Πάθους, κοντά σας χωρίς ζάχαρη, χ..\nBOLERO Guarana. Το γνωστό energy drink χωρίς ζάχαρη και με βιταμίνη C. Απολαύστε! ..\nΣακουλάκια για 1,5-2 λίτρα χυμό ..\nΕίναι μία πρωτοποριακή αλόη με κύριο χαρακτηριστικό την προσθήκη κουρκουμά και τζίνσεγκ που παράγετα..\nΧυμός Αλόης με πορτοκάλι 500ml Pandrosia\nΣε ένα ανέγγιχτο περιβάλλον σε περιοχή «natura», στο βιολογικό κτήμα της pandrosia, καλλιεργούμε την..\nΑΛΟΗ ΧΥΜΟΣ ΜΕ MΑΣΤΙΧΑ OLA-BIO 1LT\nΔιατροφική Αξία ανά 100gr: Ενέργεια: 222kj/53kcal - Πρωτεϊνες: 0,36γρ. - Φ.Ίνες: γρ. - Υδατάνθρακες: 12,87γρ. Εκ των οποίων σάκχαρα: 9,98g - Λίπη: 0,12γρ. Εκ των οποίων κορεσμένα: 0,008gr - Αλάτι: 0γρ.\nΠροτεινόμενη Χρήση/Δοσολογία Ημερήσια δόση: Πιείτε μία κουταλιά της σούπας, 2 με 3 φορές καθημερινά, σκέτη ή ανακατεμένη σε νερό ή χυμό της επιλογής σας. Περιορισμοί : Η υπερδοσολογία πιθανόν να επιφέρει ελαφρά υπακτική δράση. Να μην λαμβάνεται από εγκύους και άτομα που έχουν υποβληθεί σε μεταμόσχευση ξένων οργάνων. Tο προϊόν ενδέχεται να περιέχει ίχνη αλοΐνης. Διατηρείται σε ξηρό και δροσερό (έως 12°C) περιβάλλον. Μετά το άνοιγμα το προϊόν να φυλάσσεται σε ψυγείο έως 30 ημέρες.\nΚωδικός Προϊόντος: 00213


ΟΔΗΓΟΣ: Πως να δώσω χάπι σε γάτα (15+1 Τρόποι) - Tsitsos The Cat\nΟΔΗΓΟΣ: Πως να δώσω χάπι σε γάτα (15+1 Τρόποι)\n“Αχ Τσίτσο, πως να δώσω χάπι σε γάτα”! Ένα από τα πιο συχνά μηνύματα που μου στέλνετε, ειδικά όταν έχετε γάτες ατίθασες, γάτες που δεν σας εμπιστεύονται (ιδιώς αν είναι αδέσποτες). Βέβαια υπάρχουν και εκείνες οι γάτες, οι συνεργάσιμες, τρυφερές που δεν πρόκειται να στρέψουν τα νύχια τους πάνω σας. Στην σχετική μου έρευνα ανακάλυψα ότι υπάρχουν εκατοντάδες τρόποι, αρκεί να βάλετε την επινοητικότητά σας σε δράση, γιατί θα αποδειχτεί εξαιρετικά χρήσιμη!\nΟ παράγοντας Γάτα\nΗ ύπαρξη άπειρων τρόπων να δώσεις σε μια γάτα το πολυπόθητο χαπάκι (είτε πρόκειται για κάποια αρρώστια όπως χλαμυδίωση και ρινοτραχειίτιδα) είτε πρόκειται για κάποια απαραίτητη αποπαρασίτωση) οφείλεται κατά βάση στο ότι κάθε γάτα είναι μοναδική.\nΔΙΑΒΑΣΤΕ ΕΠΙΣΗΣ: ΟΔΗΓΟΣ - Αποπαρασίτωση γάτας\nΆλλες λιχούδες, άλλες καχύποπτες, άλλες τρυφερές, άλλες νευρικές, άλλες επιθετικές, άλλες εξοικειωμένες με τους χιούμανς και άλλς όχι, άλλες τρομαγμένες, άλλες περίεργες και η λίστα δεν τελειώνει ποτέ. Υπάρχουν γάτες φίλων που τρώνε απλώς μονες τους, χωρίς καμία προσπάθεια το χάπι από το πάτωμα και άλλες που αντιστέκονται και στην πιο καλοστημένη επιχείρηση!\nΓι’ αυτό δεν υπάρχει τρόπος που να πιάνει σε όλες τις γάτες. Πειραματιστείτε και ελπίζουμε οι παρακάτω ιδέες να σας βοηθήσουν πολύ.\n1. Δίνετε το χάπι απευθείας στο στόμα της γάτας\nΑν έχετε ΤΟΣΗ άνεση σβερκώνετε την γατούλα σας, της δίνετε το χάπι στο στόμα, το κλείνετε και κάνετε μαλάξεις στο λαιμό μέχρι να το καταπιει. Δείτε και το παρακάτω βίδεο με το μονδέλο Κινέζο\nΗ φίλη, Λιάνα Θεοδωρακοπούλου περιγράφει έναν εναλλακτικό τρόπο για να δώσετε το χάπι απευθείας στην γατούλα σας:\n“Tην ακινητοποιω με το κεφαλάκι ψηλά και την χαϊδεύω για να την ηρεμήσω αρχικά γιατί δεν κάθεται ήσυχη με τίποτα. Έπειτα με το μη κυρίαρχο χέρι πιάνω την άκρη του στόματος της απαλά με δείκτη αντίχειρα κάτω από το σαγονακι και αυτό σιγά σιγά την ωθεί να ανοίξει το στοματάκι της λίγο και με γρήγορη κίνηση της προωθώ το χαπάκι με τον δείκτη του κυρίαρχου χεριού λιγο πιο μέσα στη γλώσσα της για να της είναι πιο εύκολο να καταπιεί πάρα να το φτύσει και έτσι δεν χρειάζεται να της κλείσω το σαγόνι το παίρνει αμέσως ούτε πνίγεται τίποτα και μετά άφθονο νεράκι.\nAν υπάρχει δεύτερο άτομο μπορεί να με βοηθήσει, να κρατήσει λίγο τα πατουσάκια (ώστε να μη με μακελέψει ή αλλιώς τοποθετούμαι πίσω της για να μην φεύγει προς τα πίσω”\n2. Δίνετε το χάπι ολόκληρο μέσα σε κομμάτια φαγητού (πχ σαλάμι) και η λιχούδα γατούλα σας το κάνει μια χαψιά\n3. Δίνετε το χάπι ολόκληρο μέσα σε μους\nΑν δεν έχετε πολλές επαφές με τη γατούλα, βάζετε το χάπι σε μια κουταλιά μυρωδάτη μους και της το δίνετε. Από τον ενθουσιασμό το καταπίνει. Μπορεί ομως και να το φτυσει!\nΔείτε παρακάτω το μονδέλο Κινέζο, πως τρώει το χάπι σε μους (έπειτα από λίγες άκαρπες προσπάθειες)\n4. Δίνετε το χάπι ολόκληρο μέσα σε τριγωνάκι τηγμένου τυριού (τύπου La Vache qui rit)\n6. Θρυμματίζετε το χάπι και το βάζετε μέσα σε πατέ\n7. Κάνετε σκόνη το χάπι και το ανακατεύετε καλά με κονσέρβα\nΑν παρόλα αυτά η γατούλα σας αντιλαμβάνεται την διαφορετική υφή των θρυμμάτων προχωρήστε στο επόμενο βήμα. Κάντε το χάπι τελείως σκόνη (θα δουλέψει μούλτι και στη συνέχεια γουδοχέρι). Η γατούλα σας έτσι δύσκολα θα το αντιληφθεί από την υφή. Βέβαια μπορεί ακόμη να την ενοχλήσει η μυρωδιά και η γεύση. Μια μυρωδάτη κονσέρβα ίσως καλύψει τις οσμές του χαπιού. Όσο για τη γεύση, ελπίζουμε να είναι αρκούντως πεινασμένη ή λαίμαργη και να μη δώσει σημασία!\n8. Κάνετε σκόνη το χάπι, προσθέτε σταγόνες νερού και μελάσα ή μέλι\nΗ φίλη Νατάσα Χρηστίδου περιγράφει:\n“Σε ένα γουδί αλέθω μέχρι να γίνει σκόνη το χάπι,το βάζω εν συνεχεία σε ένα πιατάκι από σετ τσαγιού και με λίγες σταγόνες νερού προσεχτικά από τη βρύση,το κάνω μια αλοιφή αρκετά υδαρή,βάζω και λίγη μελάσα, μια ειδική για γατάκια, την αναμιγνύω για να αποκτήσει μια αξιοπρεπή γεύση και να περιοριστεί η πίκρα του χαπιού,ανεβάζω το γάτο στον πάγκο ή στο τραπέζι, για να έχω κάποιον έλεγχο και με το δείκτη του χεριού μου παίρνω μικρές δόσεις και αλείφω πάνω στα δοντάκια του,αναγκαστικά το γλείφει,το καταπίνει το μαρτύριο του κρατά 5-6 δευτερόλεπτα, ίσως λίγο παραπάνω!”\nΗ φίλη Νεκταρία Γραμματόση προτείνει να το πασαλείψετε στον ουρανίσκο ενώ αν είναι πολύ άγρια, στο ποδαράκι\n9. Θρυμματίστε το χάπι και ανακατέψτε με βούτυρο\nΘρυμματίστε το χάπι και ανακατέψτε με μαλακό βούτυρο μέχρι να φτιαχτεί ένα αρκετά ομογενοποιημένο μίγμα. Στη συνέχεια το πασαλείβετε στο ποδαράκι της γατούλας σας πάνω από το πατουσάκι!\n10. Λιώνετε το χαπάκι σε νερό και αναμειγνύετε με λίγη κονσέρβα\nΈτσι ουσιαστικά μετατρέπετε το στερεό χαπάκι σε υγρό φάρμακο και πλέον δεν γίνεται πολύ αντιληπτή η υφή του.\n11. Λιώνετε σε λίγο νεράκι και χρησιμοποιείτε σήριγγα για να το δώσετε\nΆλλη μια τεχνική όπου το χάπι μετατρέπεται σε υγρό φάρμακο. Η φίλη Μαρία Αλεξανδρή περιγράφει:\n“…λιώνουμε το χαπάκι σε λίγο νεράκι, όσο για μια μικρή σύριγγα και αφού λιώσει καλά το βάζουμε στη σύριγγα… τον κρατάει η μητέρα μου (χέρια πόδια) αγκαλιά κι εγώ του ανοίγω το στοματακι και του το δίνω με την συριγγουλα…”\n12. Αν πρόκειται για αποπαρασίτωση επιλέγουμε αμπούλα αντί χάπι\nΑν μιλάμε για την αποπαρασίτωση της γατούλας σας και απηυδήσατε με το χάπι γυρίστε το σε αμπούλα. Προσοχή όμως, υπάρχουν αμπούλες αποπαρασίτωσης που ειναι οκ για εξωτερική αποπαρασίτωση αλλά προσφέρουν μόνο μερική εσωτερική αποπαρασίτωση. Συμβουλευτείτε τον κτηνίατρό σας.\nΔείτε στο βίδεο πως το μονδέλο Ταζ παίρνει την αμπουλίτσα της:\n13. Πως να δώσω αντιβίωση στη γάτα μου; - Eπιλέγουμε υγρή αντιβίωση (σήριγγα ή ένεση)\nΕιναι σε γενικές γραμμες πιο εύκολο μια γατούλα να καταπιεί κάτι υγρό από ένα μεγάλο χαπάκι, οπότε αν μια αντιβίωση βγαίνει και σε χάπι και σε υγρή μορφή μπορούμε να δοκιμάσουμε να της δώσουμε την υγρή μορφή είτε μέσα σε μια μικρή ποσότητα μυρωδάτης κονσέρβας (γιατί αν δώσετε μεγάλη ποσότητα είναι πιθανό να φάει μόνο τα σημεία που δεν έχουν ποτιστεί πολύ με την αντιβίωση) είτε με σήριγγα. Αν μάλιστα είστε τόοοσο έξπερτ μπορείτε εκεί που τρώνε να τους κάνετε ένεση με την υγρή μορφή του φαρμάκου.\nΔΙΑΒΑΣΤΕ ΕΠΙΣΗΣ: Τα πάντα για τη ρινοτραχειίτιδα;\n14. Χρησιμοποιείτε το σωτήριο εργαλείο-έμβολο\nΑν η γάτα σας δεν τρώει τίποτα άλλο από ξηρά τροφή (οπότε δεν μπορείτε να την κρύψετε κάπου) χρησιμοποιήστε αυτό το σωτήριο εργαλείο. Τοποθετείτε το χάπι στην άκρη του και το βάζετε στο στόμα της γατούλας σας. Έτσι μεσολαβεί ένα εργαλείο μεταξύ του χεριού σας και των δοντιών της.\n15. Βάλτε το χάπι στο εσωτερικό κενό μακρόστενων λιχουδιών\n16. Της δίνετε ενέσιμη αντιβίωση μεγάλης διαρκείας\nΑν η γάτα είναι σε άαααλλο επίπεδο (σκέτο αγρίμι), αν δεν πιάνεται, αν δεν τρώει τίποτα που να περιέχει μέσα φάρμακο. επιχειρείτε να την πιάσετε με γατοπαγίδα και την πάτε στον κτηνίατρο που της κάνει αντιβίωση μεγάλης διάρκειας (πχ 15 ημερών)!\nΔΙΑΒΑΣΤΕ ΕΠΙΣΗΣ: Πως να πιάσω αδέσποτη γάτα με γατοπαγίδα;\nΑφού σας περιέγραψα όλα τα παραπάνω πάμε να δούμε στο βίντεο που ακολουθεί πως λειτουργούν κάποιοι από αυτούς στην πράξη:\nΣΗΜΑΝΤΙΚΕΣ ΟΔΗΓΙΕΣ ΓΙΑ ΚΑΛΥΤΕΡΑ ΑΠΟΤΕΛΕΣΜΑΤΑ\nΓια το τέλος κράτησα μερικές πολύ χρήσιμες οδηγίες που καλό είναι να εφαρμόσετε όποια μέθοδο από τις παραπάνω και να ακολουθήσετε, αν αντιμετωπίζετε πρόβλημα με το πως να δώσετε το χάπι στη γατούλα σας\nΚρατήστε τη γατούλα σας κάπως πεινασμένη την ημέρα που πρόκειται να της δώσετε το χάπι. Αυτό θα την κάνει λιγότερο εκλεκτική και προσεκτική και.. μίζερη!\nΜετά τη λήψη του χαπιού της δίνετε λιχουδιά για επιβράβευση ώστε να συνδέσει μια θετική εμπειρία με την όλη διαδικασιά\nPrevΠΡΟΗΓΟΥΜΕΝΟΓιατί οι γάτες αγαπούν τα λάπτοπ;\nΕΠΟΜΕΝΟΟι 5 πιο έξυπνες φυλές γάταςNext\nΟ/Η Βασίλης Νομικός (vnomik /koutsoundad) λέει:\n09/02/2021 στις 19:10\nτο έχετε πάει σ’ άλλο επίπεδο!! δεν είχα φανταστεί καν μερικά απ’ αυτά.. will be tested 😀 ευχαριστούμε!! 😉\n12/02/2021 στις 09:49\nΒασιλη μου βοηθησαν τα τιπς των παιδιων στα σοσιαλ! Πολυ εφευρετικοι!\nΟ/Η Takis Takoulinis λέει:\n12/05/2021 στις 23:52\nΤσίτσο… θέλεις μελέτη πάλι! 🙂 Ενέσιμο που να κρατάει 14 μέρες, είναι το Convenia της Zoetis. (Ας μας πει γιατρός για κάποιο άλλο, διότι η Zoetis ισχυρίζεται πως είναι το μοναδικό.) Μάλιστα είναι τόσο ισχυρό που μένει στον οργανισμό καμιά 60ά μέρες. Είναι όμως και άκρως επικίνδυνο. Επίσης, δεν κάνει κάθε αντιβίωση για όλες τις παθήσεις. Το Convenia είναι για δερματικά. Ας προσφέρει κάποιος βιβλιογραφία για το αντίθετο.\nΕπίσης, ο πιο εύκολος ίσως τρόπος να δώσεις χάπι σε γάτα είναι να το βάλεις πρώτα σε άδεια κάψουλα ζελατίνης (την οποία κόβεις και μικραίνεις). Μετά στην τροφή σε μικρή μπουκιά και τέλος.\nΤι ειναι το ζοέτις τακη μου, δεν καταλαβα!\nΌσο για τον αλλο τρόπο που αναφερεις φαινεται πολυυυυ καλοοος\nΟ/Η Nickkork λέει:\n19/08/2021 στις 15:16\nΑπίστευτο!! Είναι η πρώτη φορά που εχω κατοικίδια, 2 αδέσποτα κατσουλάκια, και ακολουθώντας τις συμβουλές σου όλα έχουν φανεί πολύ πιο εύκολα και ενδιαφέροντα! Δοκίμασα το 1. να τα δώσω απευθείας με μαλλαξεις και ήταν παιχνιδάκι!! Ευχαριστούμε πολύ οι κοινοί θνητοί\n24/08/2021 στις 14:52\nοντως? χαιρομαι τρελα που αποδεικνυονται βοηθητικα αυτα που σας προτεινω ! <3


Άννα Πρέλεβιτς: Οι τρυφερές φωτογραφίες με τον Νικήτα Νομικό και το μήνυμα όλο νόημα για τη σχέση τους| Fay's book\nΜία πολύ όμορφη περίοδο διανύουν στη σχέση τους η Άννα Πρέλεβιτς και ο Νικήτας Νομικός και, μάλιστα, σε λίγο καιρό θα συμπληρώσουν έναν χρόνο κοινής πορείας.\nΤο πανέμορφο μοντέλο και ο αδερφός τη Δούκισσας Νομικού μπορεί στην αρχή να κράτησαν τον δεσμό τους μυστικό, όμως τώρα απολαμβάνουν κάθε στιγμή της καθημερινότητάς τους, αδιαφορώντας για τα αδιάκριτα βλέμματα.\nΗ Άννα Πρέλεβιτς φαίνεται πως έχει βρει στο πρόσωπο του Νικήτα Νομικού τον άνθρωπό της, καθώς δε διστάζει να μοιραστεί με τους διαδικτυακούς φίλους της στα social media κοινές φωτογραφίες με τον αγαπημένο της, συνοδευόμενες από τρυφερά σχόλια.\nΤι κι αν ο πρώτος μήνας του φθινοπώρου πλησιάζει στο τέλος του, η Άννα Πρέλεβιτς δημοσίευσε στο προφίλ της στο Instagram μερικές φωτογραφίες από τις καλοκαιρινές διακοπές της με τον Νικήτα Νομικό, στις οποίες φαίνονται full in love, ανταλλάσσοντας αγκαλιές και φιλιά.\n«Πάντα ήθελα να βγάλω μια τέτοια φωτό με το αγόρι μου! Sorry baby @n_nomikos #throwback. Γνωρίζετε πως όλα αυτά τα χρόνια δεν έχω ανεβάσει ποτέ προσωπικά στιγμιότυπα στο ίνσταγκραμ. Κάτι άλλαξε… Πόσο χαίρομαι που στο προφίλ μου πλέον υπάρχουν και αυτές οι εικόνες!», έγραψε χαρακτηριστικά η Άννα Πρέλεβιτς.\nΒόλτα στη Γλυφάδα: για το νέο ζευγάρι της ελληνικής showbiz!\nΆννα ΠρέλεβιτςΆννα Πρέλεβιτς Νικήτας ΝομικόςΆννα Πρέλεβιτς σχέσηΝικήτας Νομικός


Ξενοδοχεία κοντά σε Stadio Nicola Ceravolo - Βρείτε προσφορές ξενοδοχείων\nΞενοδοχεία κοντά σε Stadio Nicola Ceravolo\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Stadio Nicola Ceravolo. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Stadio Nicola Ceravolo παραπάνω.\nΞενοδοχεία κοντά σε Lungomare di Catanzaro LidoΞενοδοχεία κοντά σε Parco Delle Biodiversita'Ξενοδοχεία κοντά σε Complesso Monumentale S. GiovanniΞενοδοχεία κοντά σε Teatro PoliteamaΞενοδοχεία κοντά σε Duomo CatanzaroΞενοδοχεία κοντά σε Arena Magna GræciaΞενοδοχεία κοντά σε Il cavatoreΞενοδοχεία κοντά σε Museo delle Arti di Catanzaro "MARCA"


ΚΥΠΡΟΣ - ΚΑΙΡΟΣ: «Καμίνι» η Λευκωσία σε σχέση με τις άλλες πόλεις – Στα ύψη η υγρασία στην Πάφο\nΛΕΥΚΩΣΙΑ: Μονοδρομείται η λεωφ. Καλλιπόλεως για 10 μέρες - Εργασίες στον α/δρομο\nΑσθενής χαµηλή πίεση καλύπτει την περιοχή. Στην ατµόσφαιρα θα παρατηρείται σκόνη η οποία υποχωρεί την Πέµπτη (6/6).\nΤο βράδυ της Κυριακής (2/6) θα παρατηρούνται κατά διαστήµατα αυξηµένες ψηλές νεφώσεις. Οι άνεµοι θα πνέουν βορειοδυτικοί ως βορειοανατολικοί, ασθενείς και αρχικά στα δυτικά παράλια µέχρι µέτριοι, 3 µε 4 µποφόρ και η θάλασσα θα είναι µέχρι λίγο ταραγµένη.\nΗ θερµοκρασία θα πέσει γύρω στους 19 βαθµούς στο εσωτερικό, στους 21 στα παράλια και στους 18 βαθµούς στα ψηλότερα ορεινά.\nΗ ψηλότερη θερμοκρασία που καταγράφηκε την Κυριακή (2/6) ήταν στην Λευκωσία, 36 βαθμοί Κελσίου, ενώ στην Πάφο, η υγρασία 'άγγιξε' το 77%.\nΤην Δευτέρα (3/6) θα παρατηρούνται αυξηµένες µέσες και ψηλές νεφώσεις. Οι άνεµοι θα πνέουν αρχικά µεταβλητοί ασθενείς, 3 µποφόρ, για να καταστούν το απόγευµα νοτιοδυτικοί ως βορειοδυτικοί, ασθενείς µέχρι µέτριοι, 3 µε 4 µποφόρ και παροδικά στα νοτιοδυτικά παράλια µέχρι ισχυροί, 4 µε 5 µποφόρ. Η θάλασσα θα είναι λίγο ταραγµένη και στα νοτιοδυτικά µέχρι ταραγµένη. Η θερµοκρασία θα ανέλθει στους 36 βαθµούς στο εσωτερικό και γύρω στους 30 βαθµούς στα παράλια καθώς και στα ψηλότερα ορεινά.\nΤο βράδυ θα παρατηρούνται κατά διαστήµατα αυξηµένες ψηλές νεφώσεις. Οι άνεµοι θα πνέουν βορειοδυτικοί, ασθενείς και αρχικά στα δυτικά παράλια µέχρι µέτριοι, 3 µε 4 µποφόρ και η θάλασσα θα είναι µέχρι λίγο ταραγµένη.\nΤην Τρίτη (4/6) και την Τετάρτη (5/6) θα παρατηρούνται αυξηµένες ψηλές νεφώσεις, ενώ την Πέµπτη (6/6) ο καιρός θα είναι κυρίως αίθριος.\nΠΑΦΟΣ: Νεκρή η μικρή φώκια « Αφροδίτη»